Blaze7451/Wiki-th-20250601 huggingface dataset:
วัดประชาระบือธรรม

วัดประชาระบือธรรม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงถนนนครไชยศรี เขตดุสิต กรุงเทพมหานคร มีที่ดินตั้งวัดเนื้อที่ 18 ไร่ 3 งาน 33 ตารางวา ปัจจุบันมีพระครูปลัดสุรพล​   ธ​ม​ฺ​มเช​ฏ​โฐ​ เป็นรักษา​การเจ้าอาวาส
วัดประชาระบือธรรมสร้างเมื่อ พ.ศ. 2450 โดยมีบิดาของพระภิกษุคงและญาติ ๆ ได้อุทิศที่ดินถวายและสร้างวัด เรียกชื่อวัดว่า วัดบางกระบือ เนื่องจากบริเวณโดยรอบวัด ชาวบ้านได้นำกระบือมาเลี้ยงกันมากและเรียกคลองนี้ว่า คลองบางกระบือ เมื่อได้สร้างวัดจึงได้ขนานนามวัดตามชื่อคลองนี้ ต่อมาประชาชนได้ร่วมกันบูรณะวัดจนเจริญรุ่งเรืองตามลำดับ จึงได้เปลี่ยนนามวัดใหม่ให้ไพเราะยิ่งขึ้นว่า "วัดประชาระบือธรรม" และใช้มาจนทุกวันนี้ วัดได้รับพระราชทานวิสุงคามสีมาเมื่อวันที่ 1 กุมภาพันธ์ พ.ศ. 2490 เขตวิสุงคามสีมากว้าง 21 เมตร ยาว 30 เมตร ได้ประกอบพิธีผูกพัทธสีมาเมื่อวันที่ 3 มีนาคม พ.ศ. 2501 ในด้านการศึกษา วัดได้เปิดสอนโรงเรียนพระปริยัติธรรมตั้งแต่ พ.ศ. 2486 นอกจากนั้นยังได้ให้การอนุเคราะห์แก่โรงเรียนประชาระบือธรรมและจัดมูลนิธีสำหรับเด็กยากจน โดยให้สถานที่ปลูกสร้างอาคาร เนื้อที่ 2 ไร่เศษ
อาคารเสนาสนะ ได้แก่ อุโบสถกว้าง 7.40 เมตร ยาว 20 เมตร สร้างเมื่อ พ.ศ. 2497 จนราว พ.ศ. 2553 ทางวัดได้ยกโบสถ์ขึ้นให้สูง 3.5 เมตร เพื่อป้องกันน้ำท่วม มีการขุดพบอุโมงค์ลึก 1 เมตร และพบพระพุทธรูปสมัยอยุธยาตอนปลายจำนวนมาก กุฏิสงฆ์จำนวน 8 หลัง เป็นอาคารไม้ 5 หลัง อาคารคอนกรีต 3 หลัง หอสวดมนต์กว้าง 12 เมตร ยาว 17 เมตร สร้างเมื่อ พ.ศ. 2497 ศาลาการเปรียญกว้าง 17 เมตร ยาว 25 เมตร ราวปี พ.ศ.

**รายนามเจ้าอาวาส**
 พระภิกษุคง พ.ศ. 2460–2469- พระภิกษุเปลี่ยน พ.ศ. 2469–2470- พระภิกษุเทียม พ.ศ. 2470–2475- พระภิกษุเล็ก พ.ศ. 2475–2485- พระครูนิพัทธธรรมคุณ พ.ศ. 2486–2517- พระครูไพโรจนาภรณ์ พ.ศ. 2518–2547​- พระครูสกลธรรมสาธก​ พ.ศ.​ 2547-2566- พระครู​ปลัด​สุรพล​ ​ธ​ม​ฺ​มเช​ฏ​โฐ​ พ.ศ. 2567​

**อ้างอิง**
ประชาระบือธรรม
วัดประชาศรัทธาธรรม (กรุงเทพมหานคร)

วัดประชาศรัทธาธรรม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงวงศ์สว่าง เขตบางซื่อ กรุงเทพมหานคร มีที่ดินตั้งวัดเนื้อที่ 9 ไร่ 1 งาน 93 ตารางวา ที่ธรณีสงฆ์จำนวน 1 แปลง เนื้อที่ 48 ตารางวา
สันนิษฐานว่าสร้างวัดประชาศรัทธาธรรมราว พ.ศ. 2411 ระยะใกล้เคียงกับวัดหลวงและวัดน้อย (วัดมัชฌันติการาม) ซึ่งอยู่ไม่ห่างไกลกัน ที่สร้างขึ้นในสมัยพระบาทสมเด็จพระจอมเกล้าเจ้าอยู่หัว โดยมีเจ้าจอมสร้างขึ้นแล้วพระราชทานว่า วัดเสาหิน เนื่องจากมีเสาหินตั้งอยู่ก่อนแล้วจำนวนสองเสา เข้าใจว่าคงเป็นเสาที่ปักไว้ตั้งแต่สมัยอยุธยาในรัชกาลของพระเจ้าอู่ทอง ปัจจุบันเสาหินนี้ยังมีอยู่พร้อมกับได้สร้างศาลพระเจ้าอู่ทองให้เห็นเป็นอนุสรณ์อีกด้วย ต่อมาเมื่อ พ.ศ. 2487 เปลี่ยนชื่อวัดมาเป็น "วัดประชาศรัทธาธรรม" แต่ประชาชนก็ยังเรียก "วัดเสาหิน" กันอยู่บ้าง วัดได้รับพระราชทานวิสุงคามสีมาเมื่อประมาณ พ.ศ. 2411 เขตวิสุงคามสีมากว้าง 21 เมตร ยาว 31 เมตร ทางด้านการศึกษา วัดได้เปิดสอนโรงเรียนพระปริยัติธรรมตั้งแต่ พ.ศ. 2503
อาคารและเสนาสนะ ได้แก่ อุโบสถกว้าง 7 เมตร ยาว 18 เมตร สร้างเมื่อ พ.ศ. 2502 กุฏิสงฆ์จำนวน 9 หลัง เป็นอาคารทรงไทยสมัยใหม่ หอสวดมนต์กว้าง 12 เมตร ยาว 15 เมตร สร้างเมื่อ พ.ศ. 2489 ศาลาการเปรียญกว้าง 17 เมตร ยาว 35 เมตร สร้างเมื่อ พ.ศ. 2523 อาคารเรียนพระปริยัติธรรม และฌาปนสถาน ปูชนียวัตถุ ได้แก่ พระสังกัจจายน์ พระพุทธโสธรจำลอง ท้าวอู่ทอง และเสาหิน 2 เสา เป็นศิลาแลง ตั้งอยู่หน้าศาลเจ้าท้าวอู่ทอง มีมาก่อนการสร้างวัด

**รายนามเจ้าอาวาส**
 พระอธิการช้าง พ.ศ. 2457–2468- พระอธิการทองอยู่ พ.ศ. 2468–2483- พระครูนวกรรมโกศล พ.ศ. 2484–- พระครูธีรปัญญากร (สมัย)

**อ้างอิง**
ประชาศรัทธาธรรม
วัดประยงค์กิตติวนาราม

วัดประยงค์กิตติวนาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงคลองสิบสอง เขตหนองจอก กรุงเทพมหานคร
วัดประยงค์กิตติวนาราม หรือชาวบ้านเรียกว่า วัดหลวงพ่อเพชร ตั้งเป็นวัดเมื่อวันที่ 31 พฤษภาคม พ.ศ. 2553 ได้รับพระราชทานวิสุงคามสีมาเมื่อวันที่ 15 มกราคม พ.ศ. 2557 แต่เดิมบริเวณตั้งวัดเป็นป่ากกและบ่อปลาซึ่งพระครูวินัยธรพชร ฐานกโร หรือพระอาจารย์เพชร ได้ธุดงค์มาปักกลด ณ สถานที่แห่งนี้เมื่อ พ.ศ. 2549 ต่อมาศิษยานุศิษย์ได้แนะนำให้รู้จักกับเจ้าของที่ดิน คือ คุณประยงค์ เหมกรณ์ และด้วยความเลื่อมใสศรัทธาจึงได้บริจาคที่ดินจำนวน 2 ไร่ เพื่อตั้งสำนักสงฆ์ โดยอุทิศส่วนกุศลให้กับคุณกิตติ เหมกรณ์ ซึ่งเป็นลูกชาย ด้วยเหตุนี้จึงใช้ชื่อว่า สำนักสงฆ์ประยงค์กิตติวนาราม ต่อมาได้รับสถานะเป็นวัด
สิ่งโดดเด่นของวัด คือ ครุฑตัวแดงห่มทองขนาดสูง 5 เมตร ตั้งอยู่หน้าวัด อุโบสถขนาดใหญ่สีครีมซึ่งสร้างเสร็จราว พ.ศ. 2556 เป็นอุโบสถจัตุรมุข วัดมีรูปปั้นพระมหากัสสปะ กุฏิไม้ขนาดเล็กทรงไทยหลายหลังอยู่ถัดไปจากอุโบสถขนาดใหญ่และกุฏิไม้ขนาดใหญ่ 1 หลัง รูปปั้นหลวงปู่ทวดขนาดใหญ่ ซึ่งถือว่าเป็นหลวงพ่อทวดเหยียบน้ำทะเลจืดที่ใหญ่ที่สุดในกรุงเทพ รายล้อมไปด้วยต้นไม้และอาคาร นอกจากนี้ยังมีพระศรีอริยเมตไตรย ความสูง 15 เมตร ปิดทองทั้งองค์ด้วยทองคำแท้ อยู่ด้านในของวัดติดกับสำนักงานวัดประยงค์ ภายในวัดบรรยากาศร่มรื่น ห้องน้ำสะอาด กำหนดเขตสังฆาวาสห้ามให้ฆราวาสเข้าชัดเจน

**อ้างอิง**
ประยงค์กิตติวนาราม
รอยซ์ จอห์นสัน

รอยซ์ เจ. จอห์นสัน (Royce J. Johnson) เป็นนักแสดง, นักเขียนบท และผู้อำนวยการสร้างภาพยนตร์ชาวอเมริกันที่รู้จักกันดีในบทนักแสดงสมทบในจักรวาลภาพยนตร์มาร์เวลในบทจ่านักสืบเบรตต์ โมฮันนี ในซีรีส์เน็ตฟลิกซ์เรื่อง แดร์เดวิล, เจสสิกา โจนส์ และ เดอะ พันนิชเชอร์ 

**ชีวิตในวัยเด็ก**
จอห์นสันมีชื่อเกิดว่า รอยซ์ เจ. จอห์นสัน และเข้าเรียนชั้นมัธยมศึกษาที่นิวออร์ลีนส์ รัฐลุยเซียนา

**อ้างอิง**
หมวดหมู่:นักแสดงอเมริกัน
หมวดหมู่:จักรวาลภาพยนตร์มาร์เวล
วัดไตรสามัคคี (จังหวัดสมุทรปราการ)

วัดไตรสามัคคี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางเมือง อำเภอเมืองสมุทรปราการ จังหวัดสมุทรปราการ มีเนื้อที่ 12 ไร่ 3 งาน เป็นวัดพัฒนาตัวอย่างที่มีผลงานดีเด่น ประจำปี พ.ศ. 2519
เริ่มก่อตั้งเป็นสำนักสงฆ์เมื่อ พ.ศ. 2414 ได้รับอนุญาตให้สร้างขึ้นเมื่อวันที่ 12 มิถุนายน พ.ศ. 2515 โดยมีนายจวง อ้นโต นางสาวศรีประไพ นางสาวศรีประภา เพ็ชรสมุทร ร่วมกันบริจาคที่ดิน นายจวง อ้นโต เป็นผู้ดำเนินการสร้าง กระทรวงศึกษาธิการประกาศตั้งเป็นวัดเมื่อวันที่ 26 มีนาคม พ.ศ. 2516 ชื่อของวัดมาจากการที่มีผู้บริจาคที่ดินสามราย วัดได้รับพระราชทานวิสุงคามสีมาเมื่อวันที่ 24 ตุลาคม พ.ศ. 2521 โดยมีพระครูสมุทรบุญญาธร เจ้าอาวาสวัดสวนส้ม เป็นผู้ริเริ่มในการจัดตั้งการศึกษา ทางวัดได้เปิดสอนพระปริยัติธรรม (บาลี) โดยเริ่มมาตั้งแต่ พ.ศ. 2515 นอกจากนี้ยังให้ราชการสร้างโรงเรียนในที่ดินของวัดด้วย
ปูชนียวัตถุและสิ่งศักดิ์สิทธิ์ในวัด เช่น พระพิฆเณศ เนื้อสำริดองค์ใหญ่ที่สุดในสมุทรปราการ พระราหูร่างเทพเต็มองค์ทรงครุฑ พระราหูร่างยักษ์ครึ่งองค์ พระทันใจปางพระพุทธไสยาสน์หรือปางโปรดอสุรินทราหู พระพุทธโสธรจำลองประดิษฐานในศาลาวัด วัดมีศาลาการเปรียญ 1 หลังเป็นศาลา 2 ชั้น กว้าง 16 เมตร ยาว 32 เมตร

**อ้างอิง**
ไตรสามัคคี
วัดปานประสิทธาราม

วัดปานประสิทธาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคลองด่าน อำเภอบางบ่อ จังหวัดสมุทรปราการ ที่ดินที่ตั้งวัดมีเนื้อที่ 16 ไร่ 2 งาน 42 ตารางวา พื้นที่ตั้งวัดเป็นที่ราบลุ่ม
วัดปานประสิทธารามตั้งวัดเมื่อวันที่ 19 พฤษภาคม พ.ศ. 2475 โดยมีนายเชย ขุนเจ๋ง และนายซัง มีซัง เป็นผู้ดำเนินการสร้างวัด เดิมวัดมีนามว่า วัดปีกกา ต่อมาเปลี่ยนเป็น "วัดปานประสิทธาราม" เมื่อวันที่ 14 พฤษภาคม พ.ศ. 2499 เพื่อเป็นอนุสรณ์แก่หลวงพ่อปานซึ่งได้เดินธุดงค์มาปักกลดบริเวณนี้ ทำให้ประชาชนเกิดศรัทธาในตัวทานเป็นอย่างมาก วัดได้รับพระราชทานวิสุงคามสีมา เมื่อวันที่ 18 กุมภาพันธ์ พ.ศ. 2495 เขตวิสุงคามสีมา กว้าง 40 เมตร ยาว 80 เมตร ได้ผูกพัทธสีมาเมื่อวันที่ 16 กุมภาพันธ์ พ.ศ. 2519 ทางด้านการศึกษา วัดได้มีการเปิดสอนโรงเรียนพระปริยัติธรรม แผนกธรรม เมื่อ พ.ศ. 2478 และศูนย์อบรมเด็กก่อนเกณฑ์ในวัด เมื่อ พ.ศ. 2546 ยังให้ทางราชการสร้างโรงเรียนประชาบาล สอนระดับประถมศึกษา พร้อมทั้งห้องสมุด บ้านพักครู โรงอาหารอีกด้วย
ภายในอุโบสถมีจิตรกรรมฝาผนัง เป็นภาพวาดรูปพระแม่ธรณีบีบมวยผมขนาดใหญ่ และเรื่องทศชาติชาดก

**อ้างอิง**
ปานประสิทธาราม
ดันเจี้ยนที่มีแต่ข้าเท่านั้นที่เข้าได้ ~แอบฝึกปรืนจนบรรลุสู่สุดแกร่ง~

ดันเจี้ยนที่มีแต่ข้าเท่านั้นที่เข้าได้ ~แอบฝึกปรืนจนบรรลุสู่สุดแกร่ง~ (Ore Dake Haireru Kakushi Danjon ~Kossori Kitaete Sekai Saikyō~) เป็นซีรีส์ไลต์โนเวลญี่ปุ่นแนวจินตนิมิต เขียนโดยเมงูรุ เซโตะ และวาดภาพประกอบโดยโนเตะ ทาเกฮานะ เริ่มเผยแพร่ออนไลน์เมื่อเดือนมกราคม พ.ศ. 2560 ทางเว็บไซต์นิยายออนไลน์ โชเซ็ตสึกะ นิ นาโร ภายหลังสำนักพิมพ์โคดันชะได้รับสิทธิ์ตีพิมพ์เป็นหนังสือตั้งแต่เดือนสิงหาคม พ.ศ. 2560 โดยเป็นหนังสือในเครือ Kodansha Lanove Books ปัจจุบันวางจำหน่ายแล้ว 6 เล่ม ได้รับการดัดแปลงเป็นมังงะ วาดภาพประกอบโดยโทโมยูกิ ฮิโนะ เผยแพร่ผ่านบริการมังงะ Suiyōbi no Sirius ของสำนักพิมพ์โคดันชะบนเว็บไซต์นิโกะนิโกะ ตั้งแต่ปี พ.ศ. 2561 ได้รับการตีพิพม์เป็นหนังสือการ์ตูนรวมเล่ม (ทังโกบง) แล้ว 6 เล่ม ได้รับการดัดแปลงเป็นซีรีส์อนิเมะโทรทัศน์โดยสตูดิโอ Okuruto Noboru ออกอากาศตั้งแต่เดือนมกราคมถึงมีนาคม พ.ศ. 2564 ทางผังรายการ Animeism

**อ้างอิง**

**แหล่งข้อมูลอื่น**
  นิยายออนไลน์ ที่โชเสตสึกะ นิ นาโร -  เว็บไซต์ทางการของไลต์โนเวล -  เว็บไซต์ทางการของมังงะ date=2020-10-28  -  เว็บไซต์ทางการของอนิเมะ - 23506
หมวดหมู่:มังงะที่ตีพิมพ์ในปี พ.ศ. 2561
หมวดหมู่:อนิเมะที่ออกฉายในปี พ.ศ. 2564
หมวดหมู่:การ์ตูนญี่ปุ่นแนวจินตนิมิต
หมวดหมู่:ไลต์โนเวล
หมวดหมู่:การ์ตูนญี่ปุ่นแนวโชเน็ง
หมวดหมู่:การ์ตูนญี่ปุ่นแนวฮาเร็ม
หมวดหมู่:โอกูรูโตะ โนโบรุ
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2564
โลจิเทค

โลจิเทค เป็นผู้ผลิตอุปกรณ์ต่อพ่วงคอมพิวเตอร์และซอฟต์แวร์สัญชาติสวิส-อเมริกัน โดยมีสํานักงานใหญ่ในเมืองโลซาน สวิตเซอร์แลนด์ และนวร์ก แคลิฟอร์เนีย บริษัทมีสํานักงานทั่วยุโรป เอเชีย โอเชียเนีย และอเมริกา และเป็นหนึ่งในผู้ผลิตอุปกรณ์อินพุตและอินเทอร์เฟซชั้นนําของโลกสําหรับคอมพิวเตอร์ส่วนบุคคล (พีซี) และผลิตภัณฑ์ดิจิทัลอื่น ๆ บริษัทพัฒนาและวางขายต่อพ่วงส่วนบุคคลสําหรับการนําทาง พีซี การสื่อสารทางวิดีโอและการทํางานร่วมกัน เพลง และบ้านอัจฉริยะ ซึ่งรวมถึงผลิตภัณฑ์เช่น แป้นพิมพ์ เมาส์ อุปกรณ์เสริมแท็บเล็ต เว็บแคม ลำโพงบลูทูธ และอื่น ๆ ชื่อของบริษัทมาจากคำว่า logiciel ซึ่งเป็นคําภาษาฝรั่งเศสที่แปลว่าซอฟต์แวร์

**อ้างอิง**

**ดูเพิ่ม**
 www.logitech.com
หมวดหมู่:โลจิเทค
หมวดหมู่:ตราสินค้าสวิส
หมวดหมู่:โลซาน
วัดสมรโกฏิ (จังหวัดนนทบุรี)

วัดสมรโกฏิ สะ-หฺมอ-ระ-โกด เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางกระสอ อำเภอเมืองนนทบุรี จังหวัดนนทบุรี มีพื้นที่ทั้งหมด 22 ไร่ 2 งาน 92 ตารางวา และมีที่ธรณีสงฆ์ 1 แปลง มีเนื่อที่ 8 ไร่ 40 ตารางวา 
วัดสมรโกฏิตั้งเป็นวัดเมื่อ พ.ศ. 2384 ไม่ทราบนามและประวัติผู้สร้าง แต่น่าจะเป็นวัดเก่า การสร้างวัดแต่เดิมนั้นเริ่มมาจากสมัยอยุธยา โดยพระเจ้าอู่ทองพร้อมด้วยราชบริพารและประชาชนทั่วไปอพยพหนีโรคร้ายมาพำนักอาศัยแถวบริเวณนี้ เมื่อนานเข้าแม้โรคระบาดระงับไปแล้ว ผู้ที่ยังพำนักอยู่ก็ดีหรือผู้ที่ทิ้งบ้านเรือนไว้ก็ดีได้สร้างเป็นวัดขึ้นมา วัดได้รับพระราชทานวิสุงคามสีมาเมื่อวันที่ 15 มกราคม พ.ศ. 2513 พื้นที่บางส่วนของวัดได้ใช้เป็นโรงเรียนชุมชนวัดสมรโกฏิ (อยู่พูนราษฎร์บำรุง)
ในอุโบสถมีพระพุทธรูปที่ทำจากทองคำแท้ และภาพเขียนจิตรกรรมฝาผนังที่งดงามมาก ในวิหารมีพระพุทธรูปทำจากหินอ่อนแท้ เป็นพระพุทธรูปปางแสดงปฐมเทศนาและรูปจำลองหลวงปู่เสือ เจดีย์ย่อมุมไม้สิบสองมีฐานสิงห์ 4 ชั้น เหนือฐานสิงห์เป็นฐานบัวองค์ระฆังย่อมุมไม้สิบสอง เหนือขึ้นไปเป็นฐานสี่เหลี่ยมย่อมุมและฐานบัวหงาย 1 องค์ ส่วนยอดเหนือปล่องไฉนหักหาย ปัจจุบันกรมศิลปากรได้ขึ้นทะเบียนเจดีย์องค์นี้เป็นโบราณสถาน วัดยังมีรูปจำลองอดีตเจ้าอาวาส

**รายนามเจ้าอาวาส**
 พระอาจารย์เสือ- พระอาจารย์เปลี่ยน- พระอาจารย์จันทร์- หลวงตากราล พ.ศ. 2427–2441- พระอาจารย์แย้ม พ.ศ. 2442–2451- พระอาจารย์สุด พ.ส. 2452–2469- พระอาจารย์เที่ยน พ.ศ. 2470–2473- พระอาจารย์แย้ม พ.ศ. 2474–2478- พระอาจารย์โปร่ง พ.ศ. 2479–2482- พระอาจารย์ลี พ.ศ. 2483–2486- พระอาจารย์มา พ.ศ. 2487–2490- พระอาจารย์บก พ.ศ. 2491–2499- พระอธิการเยี่ยม พ.ศ. 2504–2507- พระครูนนทรานุวัตร- พระครูสุธีกิตติวัตร 

**อ้างอิง**
สมรโกฏิ
หมวดหมู่:โบราณสถานในจังหวัดนนทบุรี
วัดท่า (จังหวัดนนทบุรี)

วัดท่า หรือ วัดท่า บางสีทอง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 10 บ้านบางสีทอง ตำบลวัดชลอ อำเภอบางกรวย จังหวัดนนทบุรี ปัจจุบันมีพระอธิการสมพร อคฺควํโส เป็นเจ้าอาวาส
วัดท่าตั้งขึ้นเมื่อ พ.ศ. 2371 ได้รับพระราชทานวิสุงคามสีมาเมื่อ พ.ศ. 2372 ไม่ทราบประวัติความเป็นมาของการก่อสร้างวัด
อาคารเสนาสนะประกอบด้วยอุโบสถซึ่งเป็นอาคารคอนกรีตเสริมเหล็ก ด้านหน้ามีมุข ค้ำยันด้วยเสากลมสี่ต้น ประตูทางเข้ามี 3 ช่อง ช่องกลางมีซุ้มหน้าบันเป็นลายจำหลักไม้ มีเทวดาอยู่ตรงกลาง แวดล้อมด้วยลายที่ออกช่อเป็นรูปสัตว์ ภายในอุโบสถมีพระประธานซึ่งเป็นพระพุทธรูปปางมารวิชัย ศาลาการเปรียญซึ่งเป็นอาคารคอนกรีตเสริมเหล็กทรงไทย หอสวดมนต์ซึ่งเป็นอาคารครึ่งตึกครึ่งไม้ กุฏิสงฆ์ซึ่งเป็นอาคารไม้และอาคารคอนกรีตเสริมเหล็ก และศาลาบำเพ็ญกุศลซึ่งสร้างด้วยคอนกรีตเสริมเหล็ก
สิ่งศักดิ์สิทธิ์ในวัดคือ หลวงพ่อสรรพประสิทธิ์ เป็นพระพุทธรูปประจำวัด ซึ่งเป็นที่เคารพนับถือของประชาชนในวัดท่า และยังมีต้นตะเคียน 2 ต้น ซึ่งผู้คนต่างถือว่าเป็นสิ่งศักดิ์สิทธิ์เช่นเดียวกัน

**อ้างอิง**
ท่า
หมวดหมู่:โบราณสถานในจังหวัดนนทบุรี
ปอล แป็งเลอเว

ปอล แป็งเลอเว (Paul Painlevé) เป็นนักคณิตศาสตร์และรัฐบุรุษชาวฝรั่งเศส เคยดำรงตำแหน่งนายกรัฐมนตรีสองครั้งใน ค.ศ. 1917 และใน ค.ศ. 1925

**ประวัติ**
แป็งเลอเวเกิดในกรุงปารีส เกิดในครอบครัวศิลปินอาชีพ ในตอนแรก เขามีความสนใจเรียนวิศวกรรมศาสตร์หรือรัฐศาสตร์ แต่แล้วใน ค.ศ. 1883 ก็ตัดสินใจเข้าเรียนคณิตศาสตร์ที่วิทยาลัย เอกอลนอร์มาลซูว์เปรีเยอร์ (École Normale Supérieure) ในกรุงปารีส และจบการศึกษาระดับปริญญาเอกใน ค.ศ. 1887 
หลังจากนั้นเขาไปศึกษาหลักสูตรระยะสั้นที่เมืองเกิททิงเงิน ประเทศเยอรมนี แล้วจึงกลับมาเป็นอาจารย์คณิตศาสตร์ที่มหาวิทยาลัยปารีส, วิทยาลัยสารพัดช่าง, วิทยาลัยฝรั่งเศส และ เอกอลนอร์มาลซูว์เปรีเยอร์ และได้ไปบรรยายในมหาวิทยาลัยชั้นนำของยุโรป 
แป็งเลอเวเริ่มงานการเมืองใน ค.ศ. 1915 ในตำแหน่งรัฐมนตรีว่าการศึกษาและนวัตกรรม จากนั้นใน ค.ศ. 1917 ได้ดำรงตำแหน่งรัฐมนตรีว่าการสงคราม และได้เป็นนายกรัฐมนตรีในปีเดียวกันหลังนายกรัฐมนตรีรีโบลาออกเนื่องจากขาดเสียงสนับสนุนในสภา นายกรัฐมนตรีแป็งเลอเวเป็นกระบอกเสียงจนนำไปสู่การจัดตั้งคณะมนตรีการสงครามสูงสุด (Supreme War Council) ซึ่งเป็นคณะกรรมการบังคับบัญชาระดับสูงสุดของกองทัพสัมพันธมิตรในปลายสงครามโลกครั้งที่หนึ่ง

**อ้างอิง**
1933
หมวดหมู่:บุคคลจากปารีส
หมวดหมู่:นักคณิตศาสตร์ชาวฝรั่งเศส
หมวดหมู่:นายกรัฐมนตรีฝรั่งเศส
หมวดหมู่:ศิษย์เก่าจากเอกอลนอร์มาลซูว์เปรีเยอร์
หมวดหมู่:บุคคลจากมหาวิทยาลัยปารีส
หมวดหมู่:บุคคลจากเอกอลนอร์มาลซูว์เปรีเยอร์
วัดลาดปลาเค้า (จังหวัดนครปฐม)

วัดลาดปลาเค้า เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 9 บ้านลาดปลาเค้า ตำบลบางแขม อำเภอเมืองนครปฐม จังหวัดนครปฐม ที่ดินตั้งวัดมีเนื้อที่ 18 ไร่ 2 งาน
วัดลาดปลาเค้าตั้งเมื่อวันที่ 20 เมษายน พ.ศ. 2478 ได้รับพระราชทานวิสุงคามสีมาเมื่อวันที่ 21 มิถุนายน พ.ศ. 2534 เขตวิสุงคามสีมากว้าง 25 เมตร ยาว 47 เมตร ด้านการศึกษามีโรงเรียนพระปริยัติธรรมแผนกธรรม เปิดสอนเมื่อ พ.ศ. 2516 ในสมัยที่พระมงคลวรสิทธิ (ยิ้ม อิสฺสโร) เป็นเจ้าอาวาส ท่านได้พัฒนาวัดและพัฒนาชุมชน ได้สร้างอาคารเรียนโรงเรียนวัดลาดปลาเค้ารวมถึงสนามกีฬา ตั้งศูนย์พัฒนาเด็กเล็ก ปรับภูมิทัศน์ และซ่อมอาคารเรียนและโรงอาหาร  
อาคารเสนาสนะได้แก่ อุโบสถ กว้าง 6.95 เมตร ยาว 24.95 เมตร สร้างเมื่อ พ.ศ. 2532 ศาลาการเปรียญ กว้าง 18.59 เมตร ยาว 37.59 เมตร สร้างเมื่อ พ.ศ. 2516 หอสวดมนต์ กว้าง 12 เมตร ยาว 18 เมตร สร้างเมื่อ พ.ศ. 2527 และกุฏิสงฆ์ จำนวน 7 หลัง ปูชนียวัตถุมีพระประธานประจำอุโบสถ นอกจากนั้นวัดมีเนินดิน สันนิษฐานว่าน่าจะเป็นซากฐานเจดีย์เก่า ซึ่งไม่น่าจะเก่าไปกว่าสมัยอยุธยา เนื่องจากชุมชนโบราณส่วนใหญ่ที่อยู่ใกล้เคียงมีช่วงอายุอยู่ในสมัยนี้ บนเนินดินพบก้อนศิลาแดงขนาดใหญ่ ด้านทิศตะวันตกของเนินดินมีฮวงซุ้ยร้างสร้างประชิดอยู่

**รายนามเจ้าอาวาส**
 พระแสวง- พระหรุ่น- พระฉุย- พระบุญสม- พระบุญเรือน- พระสุวรรณ- พระครูโกศลบุญเขต (บุญเสริม ปุญฺญกุสโล) พ.ศ. 2516–- พระมงคลวรสิทธิ (ยิ้ม อิสฺสโร)

**อ้างอิง**
หมวดหมู่:โบราณสถานในจังหวัดนครปฐม
ลาดปลาเค้า
พรรคสร้างรัฐไต้หวัน

พรรคสร้างรัฐไต้หวัน (Taiwan Statebuilding Party ย่อ: TSP.first=t) เป็นพรรคการเมืองในไต้หวันซึ่งเรียกร้องเอกราชไต้หวัน ก่อตั้งขึ้นเมื่อปี 2559 ในชื่อ ปีกมูลวิวัตไต้หวัน (Taiwan Radical Wings) ถือเป็นพันธมิตรใกล้ชิดของพรรคประชาธิปไตยก้าวหน้า (Democratic Progressive Party)
ในการเลือกตั้งสภานิติบัญญัติไต้หวัน พ.ศ. 2563 พรรคได้ 1 ที่นั่ง

**อ้างอิง**
หมวดหมู่:พรรคการเมืองไต้หวัน
วัดหนองนกไข่

วัดหนองนกไข่ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหนองนกไข่ อำเภอกระทุ่มแบน จังหวัดสมุทรสาคร ที่ดินตั้งวัดมีเนื้อที่ 23 ไร่  มีที่ธรณีสงฆ์ จำนวน 4 แปลง เนื้อที่ 22 ไร่ 5 งาน 7 ตารางวา
วัดหนองนกไข่ตั้งเมื่อวันที่ 24 ตุลาคม พ.ศ. 2505 โดยมีนายแก้ว และนางตองศรีจินดา เป็นผู้บริจาคที่ดินจำนวน 23 ไร่ และมีนายพะยอม หลานชายนายแก้ว เป็นผู้ดำเนินการขออนุญาตสร้างวัดและตั้งวัด เดิมที่ตั้งของตำบลหนองนกไข่มีพื้นที่ส่วนใหญ่เป็นหนองน้ำ มีนกต่าง ๆ มาหากินและอาศัยอยู่ จนออกไข่ออกลูกออกหลานเป็นจำนวนมาก จึงตั้งชื่อวัดว่า "วัดหนองนกไข่" ให้สอดคล้องกับภูมิประเทศตามธรรมชาติของท้องถิ่น วัดได้รับพระราชทานวิสุงคามสีมา เมื่อวันที่ 14 มีนาคม พ.ศ. 2510 เขตวิสุงคามสีมา กว้าง 40 เมตร ยาว 80 เมตร ด้านการศึกษา มีศูนย์อบรมเด็กก่อนเกณฑ์ในวัด เปิดสอนเมื่อ พ.ศ. 2542
อาคารเสนาสนะประกอบด้วย อุโบสถกว้าง 17.50 เมตร ยาว 48 เมตร สร้างเมื่อ พ.ศ. 2511 เป็นอาคารคอนกรีตเสริมเหล็ก ศาลาการเปรียญกว้าง 33 เมตร ยาว 42 เมตร สร้างเมื่อ พ.ศ. 2535 เป็นอาคารคอนกรีตเสริมเหล็ก 2 ชั้น ทรงจัตุรมุข หอสวดมนต์กว้าง 10 เมตร ยาว 25 เมตร สร้างเมื่อ พ.ศ. 2536 เป็นอาคารคอนกรีตเสริมเหล็ก 2 ชั้น กุฏิสงฆ์ จำนวน 2 หลัง เป็นอาคารไม้ 1 หลัง และตึก 1 หลัง ศาลาอเนกประสงค์ กว้าง 16.50 เมตร ยาว 50 เมตร สร้างเมื่อ พ.ศ. 2528 เป็นอาคารคอนกรีตเสริมเหล็ก นอกจากนี้ยังมี หอพระ หอระฆัง ศาลาเจ้าแม่กวนอิม และวิหารสี่ทหารเสือ ปูชนียวัตถุมีพระประธานประจำอุโบสถ พระพุทธชินราชจำลอง ขนาดหน้าตักกว้าง 89 นิ้ว อนุสาวรีย์สมเด็จพระเจ้าตากสินขนาดเท่าองค์จริง ประดิษฐานอยู่ที่ลานวัด พระสีวลีสูง 6 เมตร สร้างเมื่อ พ.ศ. 2536 รูปเจ้าแม่กวนอิมสูง 6 เมตร สร้างเมื่อ พ.ศ. 2538

**รายนามเจ้าอาวาส**
 พระครูสาครปัญญาคุณ - พระอธิการสมชาย ธมมกาโม - พระครูคุณาภรณ์

**อ้างอิง**
หนองนกไข่
รูม่านตา

รูม่านตาเป็นรูสีดำในส่วนกึ่งกลางของม่านตาในตามนุษย์ ที่ให้แสงสามารถผ่านเข้าไปชนกับเรตินา รูม่านตาเป็นสีดำเพราะแสงทั้งหมดที่เข้าไปนั้นถูกดูดกลืนโดยเนื้อเยื่อในตา คำว่ารูม่านตาในภาษาอังกฤษ “pupil” บัญญัติโดยเจอราร์ดแห่งเครมอนา

**อ้างอิง**
หมวดหมู่:ตา
หมวดหมู่:พฤติกรรมวิทยา
อาเยเลต ซูเรอร์

อาเยเลต ซูเรอร์ (Ayelet Zurer; איילת זורר; เกิด 28 มิถุนายน พ.ศ. 2512) เป็นนักแสดงหญิงชาวอิสราเอล  เธอได้รับการเสนอชื่อเข้าชิงรางวัลในเทศกาลภาพยนตร์เยรูซาเล็ม, รางวัลออสการ์แห่งอิสราเอลและรางวัลอะคาเดมีโทรทัศน์แห่งอิสราเอล เธอได้รับรางวัลนักแสดงนำหญิงยอดเยี่ยมจากการรับบทในภาพยนตร์สัญชาติอิสราเอลเรื่อง Nina's Tragedies และ Betipul

**อ้างอิง**
หมวดหมู่:นักแสดงอิสราเอล
หมวดหมู่:บุคคลที่เกิดในปี พ.ศ. 2512
หมวดหมู่:จักรวาลภาพยนตร์มาร์เวล
หมวดหมู่:ชาวอิสราเอลเชื้อสายรัสเซีย
หมวดหมู่:ชาวอิสราเอลเชื้อสายเช็ก
หมวดหมู่:ชาวอิสราเอลเชื้อสายสโลวัก
หมวดหมู่:ชาวยิวอิสราเอล
หมวดหมู่:บุคคลจากเทลอาวีฟ
รูม่านตาอาร์กายล์ รอเบิร์ทสัน

รูม่านตาอาร์กายล์ รอเบิร์ทสัน (Argyll Robertson pupils) หรือเรียกย่อว่า รูม่านตาเออาร์ (AR pupils) เป็นอาการของรูม่านตาเล็กลงสองข้างที่ลดขนาดลงเมื่อมีวัตถุเข้าใกล้ตาผ่านการแอคคอมอเดท) แต่ไม่แสดงการเล็กลงเมื่อถูกส่องด้วยแสงจ้า รูม่านตาเออาร์เป็นอาการที่พบโดยเฉพาะในซิฟิลิสในระบบประสาท แต่อาจพบได้ในความผิดปกติของระบบประสาทจากโรคเบาหวาน
ชื่อของอาการนั้นตั้งตามจักษุแพทย์และศัลยแพทย์ชาวสก็อต ดักลาส อาร์กายล์ รอเบิร์ทสัน (1837–1909) ผู้เขียนอธิบายถึงอาการนี้ในกลางทศวรรษ 1860s ในแง่ของอาการจากการติดเขื้อซิฟิลิสที่ส่งผลถึงระบบประสาท ในช่วงต้นศตวรรษที่ 20 วิลเลียม จอห์น เอดี ได้เขียนอธิบายถึงอาการรูปแบบที่สองของรูม่านตาที่ "แอคคอมอเดทได้แต่ไม่ตอบสนอง" ซึ่งมักเกี่ยวข้องกับอาการพวกโรคเอดี ไม่ใช่ซิฟิลิส

**ดูเพิ่ม**
กลุ่มอาการเอดี
*เอนิซอคอเรีย
*ไซคลอเพเกีย
*รูม่านตามาร์กัส กุนน์
*ไมออซิส
*ซิฟิลิสในระบบประสาท
*กลุ่มเาการแพรินอด
*ซิฟิลิส

**อ้างอิง**

**แหล่งข้อมูลอื่น**
 pmc=1739227
หมวดหมู่:โรคของตาและอวัยวะเคียงลูกตา
เอลเดน เฮนสัน

เอลเดน เฮนสัน (Elden Henson; ชื่อเกิด เอลเดน ไรอัน แรทลิฟฟ์ (Elden Ryan Ratliff); เกิด 30 สิงหาคม พ.ศ. 2520) เป็นนักแสดงชาวอเมริกัน เขาเป็นที่รู้จักกันดีที่สุดจากการแสดงเป็น ฟัลตัน รีด ในภาพยนตร์ไตรภาค ขบวนการหัวใจตะนอย (1992–1996), ฟ็อกกี เนลสัน ในเรื่อง แดร์เดวิล (2015–2018) และจักรวาลภาพยนตร์มาร์เวลที่กว้างขึ้นและ พอลลักซ์ ใน เกมล่าเกม ม็อกกิ้งเจย์ พาร์ท 1 (2014) และ พาร์ท 2 (2558)

**อ้างอิง**
หมวดหมู่:นักแสดงอเมริกัน
หมวดหมู่:บุคคลที่เกิดในปี พ.ศ. 2520
หมวดหมู่:จักรวาลภาพยนตร์มาร์เวล
บ็อบ กันตัน

บ็อบ กันตัน (Bob Gunton; เกิด 15 พฤศจิกายน พ.ศ. 2488) เป็นนักแสดงละครเวทีและภาพยนตร์ชาวอเมริกัน เขาเป็นที่รู้จักจากการแสดงเป็นตัวละครที่เข้มงวดและเผด็จการ ได้แก่ พัศดีเรือนจำ ซามูเอล นอร์ตัน ในละครเรือนจำเรื่อง ชอว์แชงค์ มิตรภาพ ความหวัง ความรุนแรง ปี ค.ศ. 1994, หัวหน้า จอร์จ เอิร์ล ในเรื่อง ตำรวจมหาประลัยในปี ค.ศ. 1993, ดร. แวลคอต คณบดีผู้มีอำนาจเหนือกว่าของโรงเรียนแพทย์เวอร์จิเนียในเรื่อง แพตช์ อดัมส์ และเลขานุการของรัฐ ไซรัส แวนซ์ ในเรื่อง แผนฉกฟ้าแลบ ลวงสะท้านโลก นอกจากนี้เขายังรับบท ลีแลนด์ โอว์สเลย์ ในซีรีส์โทรทัศน์เรื่อง แดร์เดวิล, ปลัดกระทรวงกลาโหม อีธาน คานิน ในเรื่อง 24 และ โนอาห์ เทย์เลอร์ ในเรื่อง สมาคมแม่บ้านหัวใจเปลี่ยว

**อ้างอิง**
หมวดหมู่:นักแสดงอเมริกัน
หมวดหมู่:บุคคลที่เกิดในปี พ.ศ. 2488
หมวดหมู่:จักรวาลภาพยนตร์มาร์เวล
หมวดหมู่:บุคคลจากแซนตามอนิกา
อัมพาตกล้ามเนื้อแบบอินเตอร์นิวเคลียร์

อัมพาตกล้ามเนื้อตาแบบอินเตอร์นิวเคลียร์ (Internuclear ophthalmoplegia) หรือตัวย่อ INO เป็นความผิดปกติของการกรอกตาออกข้างแบบคอนจูเกต ที่ซึ่งตาข้างที่ผิดปกติแสดงอาการที่ไม่สามารถทำแอดดักชั่นได้ หรือทำได้น้อยมาก ส่วนตาอีกข้างหนึ่งที่ไม่ผิดปกติจะแอบดักต์ได้ แต่จะเป็นในรูปของการนิสแตกมัสแทน  นอกจากนี้ การออกห่างกันของตาสองข้างนำไปสู่การเห็นภาพซ้อนแนวนอน ส่วนการทำตาเหล่โดยทั่วไปแล้วไม่ได้รับผลกระทบ
ความผิดปกตินี้เกิดจากความเสียหายของเอ็มแอลเอฟ ซึ่งถูกหุ้มด้วยไมยีลินอย่างหนา ซึ่งเป็นทางผ่านสำหรับการสั่งการให้มีการเคลื่อนไหวของตาแบบคอนจูเกตโดยผ่านการเชื่อมต่อกับพีพีอาร์เอฟ (PPRF) และ แอบดูเซนส์นิวเคลียส
ในผู้ป่วยที่มีไอเอ็นโอสองข้างและมีอายุน้อย สาเหตุส่วนใหญ่มักมาจากมัลทิเพิลสเกลอรอซิส ส่วนในผู้ป่วยสูงอายุที่มีอาการข้างเดียว มีโอกาสสูงที่เกิดจากอาการของเส้นเลือดสมอง อย่างไรก็ตาม เหตุอื่น ๆ ยังสามารถพบได้

**ดูเพิ่ม**
 มัลทิเพิลสเกลอรอซิส- กลุ่มอาการหนึ่งครึ่ง

**อ้างอิง**

**แหล่งข้อมูลอื่น ==
เด็บโบราห์ แอนน์ โวลล์

เด็บโบราห์ แอนน์ โวลล์ (Deborah Ann Woll; เกิด 7 กุมภาพันธ์ พ.ศ. 2528) เป็นนักแสดงหญิงชาวอเมริกัน เธอเป็นที่รู้จักจากการรับบทแวมไพร์ เจสสิก้า แฮมบี ในซีรีส์ดราม่าของเอชบีโอเรื่องแวมไพร์พันธุ์ใหม่ (2008–2014) และ คาเรน เพจ ในรายการของเน็ตฟลิกซ์เรื่อง แดร์เดวิล (2015–2018), เดอะ ดีเฟนเดอร์ส (2017), และ เดอะ พันนิชเชอร์ (2017–2019) เธอยังเคยแสดงในภาพยนตร์เรื่อง แม่ก็คือแม่ #จบนะ (2010), Someday This Pain Will Be Useful to You (2011), ตลบแผนปล้น คนพันธุ์แสบ (2011), เขียนเธอให้เจอผม (2012), Meet Me in Montenegro (2014), ดิ ออโตเมติก เฮท (2015), และ ทางออกที่ไม่มีอยู่จริง (2019)

**อ้างอิง**
หมวดหมู่:นักแสดงอเมริกัน
หมวดหมู่:บุคคลที่เกิดในปี พ.ศ. 2528
หมวดหมู่:จักรวาลภาพยนตร์มาร์เวล
Lasius psammophilus

Lasius psammophilus เป็นมดชนิดหนึ่งที่อยู่ในวงศ์ Formicidae มีถิ่นกำเนิดในยุโรป

**อ้างอิง**
หมวดหมู่:Formicidae
หมวดหมู่:มด
Lasius carniolicus

Lasius carniolicus เป็นมดชนิดหนึ่งที่อยู่ในวงศ์ Formicidae มีถิ่นกำเนิดในยุโรป

**อ้างอิง**
หมวดหมู่:Formicidae
หมวดหมู่:มด
Lasius meridionalis

Lasius meridionalis เป็นมดชนิดหนึ่งที่อยู่ในวงศ์ Formicidae มีถิ่นกำเนิดในยุโรปและญี่ปุ่น

**อ้างอิง**
หมวดหมู่:Formicidae
หมวดหมู่:มด
Lasius mixtus

Lasius mixtus เป็นมดชนิดหนึ่งที่อยู่ในวงศ์ Formicidae มีถิ่นกำเนิดในยุโรปและอเมริกาเหนือ

**อ้างอิง**
หมวดหมู่:Formicidae
หมวดหมู่:มด
Lasius paralienus

เลเซียสพาราเลียนัส (Lasius paralienus) เป็นมดชนิดหนึ่งที่อยู่ในวงศ์ Formicidae  มีถิ่นกำเนิดในยุโรป 

**อ้างอิง**
หมวดหมู่:Formicidae
หมวดหมู่:มด
Xestia laetabilis

Xestia laetabilis เป็นผีเสื้อชนิดหนึ่งที่อยู่ในวงศ์ Noctuidae มีถิ่นกำเนิดในยุโรปเหนือ

**อ้างอิง**
หมวดหมู่:Noctuidae
หมวดหมู่:ผีเสื้อ
อาลีโก

อาลีโก (aligot) หรือ อาลิก็อต (aligòt) เป็นอาหารที่ปรุงด้วยการนำเนยแข็งไปคลุกผสมกับมันฝรั่งบด (มักใส่กระเทียมด้วย) ทำกันในภูมิภาคโลบรัก (อาแวรง, ก็องตาล, ลอแซร์ และอ็อกซีตานี) ทางตอนใต้ของมวลเขาสูงตอนกลางของฝรั่งเศส อาหารที่คล้ายฟงดูว์ชนิดนี้สามารถพบได้ทั่วไปในร้านอาหารโอแวร์ญ
เชื่อกันว่ามีการทำอาลีโกขึ้นครั้งแรกเพื่อแจกผู้จาริกแสวงบุญตามเส้นทางนักบุญยากอบที่แวะค้างคืนในภูมิภาคโลบรัก ตำนานกล่าวว่าอาหารชนิดนี้เดิมใช้ขนมปังเป็นส่วนผสม ต่อมาจึงถูกแทนที่ด้วยมันฝรั่งหลังจากที่มีผู้นำเข้าไปในฝรั่งเศส ทุกวันนี้ยังมีการปรุงอาลีโกด้วยมือตามบ้านเรือนและตลาดริมทางในอาแวรง โดยกินกันเป็นอาหารจานหลักในงานพบปะสังสรรค์และงานเลี้ยงฉลองของหมู่บ้าน ตามธรรมเนียมดั้งเดิมจะเสิร์ฟอาหารชนิดนี้กับไวน์แดงโอแวร์ญ

**อ้างอิง**
หมวดหมู่:อาหารจากเนยแข็ง
หมวดหมู่:อาหารจากมันฝรั่ง
หมวดหมู่:อาหารฝรั่งเศส
หมวดหมู่:อาหารอุตซิตา
กัสตง ดูแมร์ก

ปีแยร์-ปอล-อ็องรี-กัสตง ดูแมร์ก (Pierre-Paul-Henri-Gaston Doumergue) เป็นรัฐบุรุษชาวฝรั่งเศส เคยตำรงตำแหน่งนายกรัฐมนตรีฝรั่งเศสในช่วงต้นสงครามโลกครั้งที่หนึ่ง  และได้เป็นประธานาธิบดีใน ค.ศ. 1924 ก่อนที่จะได้เป็นนายกรัฐมนตรีอีกครั้งใน ค.ศ. 1934
เขาได้รับการยอมรับนับถืออย่างกว้างขวางว่าเป็นหนึ่งในประธานาธิบดีที่ได้รับความนิยมที่สุด เขาเป็นประธานาธิบดีคนแรกที่นับถือนิกายโปรเตสแตนต์ เขาเป็นโสดในขณะได้รับเลือกเป็นประธานาธิบดี และสมรสในขณะดำรงตำแหน่ง

**อ้างอิง**
1937
ดม
ดม
หมวดหมู่:บุคคลจากจังหวัดการ์
วาฬไรซ์

วาฬไรซ์ (Rice's whale; ชื่อวิทยาศาสตร์: Balaenoptera ricei) เป็นสปีชีส์ของวาฬบาลีนเฉพาะถิ่นในบริเวณตะวันออกเฉียงเหนือของอ่าวเม็กซิโก ในอดีตถูกระบุว่าเป็นชนิดย่อยของวาฬแกลบ และรู้จักในชื่อ วาฬแกลบอ่าวเม็กซิโก. สถานะของมันที่แยกออกจากสปีชีส์เดิมได้มีการนำขึ้นมาครั้งแรกในปี 2014 โดยนักพันธุศาสตร์สองคน, ซึ่งพบหลักฐานทางดีเอ็นเอของไมโทคอนเดรียและนิวเคลียส ซึ่งบ่งชี้ว่าประชากรในอ่าวนั้นเป็นเชื้อสายที่แตกต่าง และอาจจะเป็นสปีชีส์ใหม่ที่ใกล้เคียงกับวาฬแกลบมากที่สุด หลักฐานทางพันธุกรรมและกายวิภาคเพิ่มเติมซึ่งถูกตีพิมพ์ในการศึกษาติดตามผลในปี 2021 ยืนยันสถานะการเป็นสปีชีส์ใหม่นี้ ชื่อสามัญของ วาฬไรซ์และ ชื่อทวินาม ricei เป็นเกียรติแก่นักวาฬศาสตร์ Dale W. Rice (1930–2017).

**อ้างอิง**
หมวดหมู่:วาฬบาลีน
อำเภอเฮาฟ์

เฮาฟ์ (حوف) เป็นอำเภอของเขตผู้ว่าการอัลมะฮ์เราะฮ์ ประเทศเยเมน ณ พ.ศ. 2546 อำเภอนี้มีประชากร 5,143 คน พื้นที่เฮาฟ์ได้รับการเสนอชื่อเป็นแหล่งมรดกโลกทางธรรมชาติของยูเนสโกในเดือนสิงหาคม พ.ศ. 2545 ปัจจุบันอยู่ในบัญชีรายชื่อเบื้องต้นสำหรับการพิจารณา

**ภูมิอากาศ**

**อ้างอิง**
เฮาฟ์
กระบวนการทางชีววิทยา

กระบวนการทางชีววิทยา (biological process) เป็นกระบวนการที่สำคัญอย่างยิ่งต่อสิ่งมีชีวิตทุกชนิด และเป็นตัวกำหนดความสามารถในการมีปฏิสัมพันธ์กับสิ่งแวดล้อมของสิ่งมีชีวิต กระบวนการทางชีววิทยาประกอบขึ้นจากปฏิกิริยาเคมีหลายปฏิกิริยา หรือเหตุการณ์อื่น ๆ ที่มีส่วนเกี่ยวข้องกับการดำรงอยู่หรือแปรสภาพของชีวรูป (life form) เช่น กระบวนการเมแทบอลิซึมและการรักษาภาวะธำรงดุล
การควบคุมกระบวนการทางชีววิทยาเกิดขึ้นเมื่อกระบวนการใด ๆ ก็ตามถูกรักษาให้อยู่ในความถี่ อัตรา หรือขอบเขตที่เหมาะสม กระบวนการทางชีววิทยาถูกควบคุมได้ด้วยหลายวิธี เช่นการควบคุมการแสดงออกของยีน การดัดแปลงโปรตีน หรือด้วยการมีปฏิสัมพันธ์กับโปรตีนหรือโมเลกุลของสารตั้งต้น- ภาวะธำรงดุล เป็นการรักษาสภาพแวดล้อมภายในร่างกายของสิ่งมีชีวิตไว้ให้อยู่ในสถานะที่คงที่ เช่นการขับเหงื่อเพื่อลดอุณหภูมิ- การจัดระเบียบ สภาวะที่โครงสร้างของสิ่งมีชีวิตประกอบด้วยหนึ่งเซลล์หรือหลายเซลล์ ซึ่งถือเป็นหน่วยพื้นฐานของชีวิต- เมแทบอลิซึม การแปรสภาพของพลังงานด้วยการแปลงสารเคมีและพลังงานไปเป็นองค์ประกอบระดับเซลล์ (แอแนบอลิซึม) และการย่อยสลายอินทรีย์วัตถุ (แคแทบอลิซึม) สิ่งมีชีวิตต้องอาศัยพลังงานเพื่อรักษาระเบียบภายในร่างกาย (ภาวะธำรงดุล) และเพื่อดำเนินปรากฏการณ์ต่าง ๆ ที่เกี่ยวข้องกับชีวิต- การเจริญเติบโต เป็นการรักษาอัตราของกระบวนการแอนาบอลิซึมให้อยู่สูงกว่ากระบวนการแคแทบอลิซึม สิ่งมีชีวิตที่กำลังเจริญเติบโตจะมีการขยายขนาดขององคาพยพทุกส่วน มากกว่าที่จะเป็นการสะสมสารเอาไว้เพียงอย่างเดียว- การปรับตัว เป็นความสามารถที่จะเปลี่ยนแปลงไปตามกาลเวลาเพื่อตอบสนองต่อสิ่งแวดล้อม ความสามารถนี้เป็นพืนฐานของกระบวนการวิวัฒนาการ และถูกพิจารณาตามความสามารถในการสืบลักษณะ โภชนวิธี และปัจจัยภายนอกอื่น ๆ- การตอบสนองต่อสิ่งเร้า การตอบสนองมีอยู่ด้วยกันหลายรูปแบบ ตั้งแต่การหดตัวของสิ่งมีชีวิตเซลล์เดียวเพื่อตอบสนองต่อสารเคมีในสิ่งแวดล้อมนอกตัว ไปจนถึงกระบวนการอันซับซ้อนที่ต้องอาศัยทุกประสาทสัมผัสของสิ่งมีชีวิตหลายเซลล์ การตอบสนองมักแสดงออกผ่านความเคลื่อนไหว เช่น ใบไม้ที่หันเข้าสู่ดวงอาทิตย์ (การเบนตามแสง) และเคโมแท็กซิส- การสืบพันธ์ เป็นความสามารถที่จะให้กำเนิดสิ่งมีชีวิตตัวใหม่ขึ้นมา ทั้งที่เป็นแบบไม่อาศัยเพศและแบบอาศัยเพศ- ปฏิสัมพันธ์ระหว่างสิ่งมีชีวิต เป็นกระบวนการที่สิ่งมีชีวิตแสดงผลกระทบที่สามารถทำการสังเกตได้ต่อสิ่งมีชีวิตตัวอื่น ทั้งที่เป็นสปีชีส์เดียวกันหรือต่างสปีชีส์- นอกจากนี้ยังมี การเปลี่ยนแปลงหน้าที่ของเซลล์, การหมัก, การปฏิสนธิ, การงอกจากเมล็ด, การเบนของพืช, การสร้างลูกผสม, การเปลี่ยนสัณฐาน, การเกิดสัณฐาน, การสังเคราะห์ด้วยแสง, การคายน้ำ

**ดูเพิ่ม**
 กระบวนการทางเคมี- ชีวิต- ปฏิกิริยาอินทรีย์

**อ้างอิง**

หมวดหมู่:แนวคิดทางชีววิทยา
มาร์ดิกรา

มาร์ดิกรา (Mardi Gras; ɑː) หรือ วันอังคารอ้วน (Fat Tuesday) เป็นคำเรียกการเฉลิมฉลองคาร์นิวัล ซึ่งมีขึ้น่อนหรือหลังเอฟิแฟนี (วันสามกษัตริย์) และฉลองใหญ่สุดในวันก่อนถึงวันพุธเถ้า อันรู้จักในชื่อวันอังคารสารภาพบาป (Shrove Tuesday) Mardi Gras เป็นคำในภาษาฝรั่งเศส แปลว่า "วันอังคารอ้วน" อันหมายถึงธรมเนียมการทานอาหารที่มีไขมันสูงและอาหารจำนวนมากก่อนเข้าสู่พิธีกรรมของการเสียสละเลินท์และการอดอาหารในฤดูเลินท์
การปฏิบัติในมาร์ดิกราที่มีทั่วไปนั้นเกี่ยวข้องกับการเฉลิมฉลองชรอฟไทด์ (Shrovetide) ก่อนเข้าสู่การอดอาหารและการปฏิบัติตามแนวทางศาสนา ในบางประเทศ เช่น สหราขอาณาจักร มาร์ดิกรานั้นรู้จักในขื่อ วันอังคารชรอฟ (Shrove Tuesday) อันมาจากคำว่า shrive แปลว่า "เพื่อปฏิบัติพิธีสำคัญของการสารภาพบาป"

**อ้างอิง**
หมวดหมู่:วันอังคาร
หมวดหมู่:เทศกาล
หมวดหมู่:วัฒนธรรมอเมริกัน
หมวดหมู่:เทศกาลในทวีปยุโรป
หมวดหมู่:นิวออร์ลีนส์ (รัฐลุยเซียนา)
Eucosma rubescana

Eucosma rubescana เป็นผีเสื้อชนิดหนึ่งที่อยู่ในวงศ์ Tortricidae มีถิ่นกำเนิดในยุโรปตะวันตก

**อ้างอิง**
หมวดหมู่:Tortricidae
หมวดหมู่:ผีเสื้อ
อนิเมะในปี พ.ศ. 2563

เหตุการณ์ที่เกี่ยวข้องกับ อนิเมะในปี พ.ศ. 2563

**การเผยแพร่**

**ภาพยนตร์**
รายชื่อภาพยนตร์อนิเมะที่เข้าฉายเปิดตัวในโรงภาพยนตร์ระหว่างวันที่ 1 มกราคม ถึงวันที่ 31 ธันวาคม พ.ศ. 2563

**ซีรีส์โทรทัศน์**
รายชื่อซีรีส์อนิเมะโทรทัศน์ที่ออกอากาศเปิดตัวระหว่างวันที่ 1 มกราคมถึงวันที่ 31 ธันวาคม พ.ศ. 2563

**ออริจินอลเน็ตแอนิเมชัน**
รายชื่อออริจินอลเน็ตแอนิเมชันที่เผยแพร่เปิดตัวครั้งแรกระหว่างวันที่ 1 มกราคมถึงวันที่ 31 ธันวาคม พ.ศ. 2563

**ออริจินอลวิดีโอแอนิเมชัน**
รายชื่อออริจินอลวิดีโอแอนิเมชันที่เปิดตัวระหว่างวันที่ 1 มกราคมถึงวันที่ 31 ธันวาคม พ.ศ. 2563

**บุคคลในวงการอนิเมะทีถึงแก่กรรม**

**มกราคม**
 9 มกราคม: ยูจิ ยามางูจิ แอะนิเมเตอร์ชาวญี่ปุ่น (Fate/stay night) ไม่ทราบอายุขณะเสียชีวิต

**กุมภาพันธ์**
 13 กุมภาพันธ์: โยชิซาดะ ซากางูจิ นักพากย์ชาวญี่ปุ่น (Philip II of Macedon ใน Reign, Muijika ใน Mushishi, Hachiroh Tohbe ใน Jin-Roh: The Wolf Brigade, ทมเปตตี้ ในภาพยนตร์ โจโจ้ล่าข้ามศตวรรษ: สายเลือดปิศาจ ปี ค.ศ. 2007) เสียชีวิตขณะอายุ 80 ปี- 21 กุมภาพันธ์: ฮิซาชิ คัตสึตะ นักพากย์ชาวญี่ปุ่น (Professor Ochanomizu ใน เจ้าหนูปรมาณู, Dr. Hoshi ใน Astroganger, Professor Tobishima ใน Groizer X, Shin'ichirō Izumi ใน Tōshō Daimos เสียชีวิตขณะอายุ 92 ปี- 22 กุมภาพันธ์: คาซูฮิโกะ คิชิโนะ นักพากย์ชาวญี่ปุ่น (Mayumi Kinniku ใน คินนิคุแมน) เสียชีวิตขณะอายุ 86 ปี

**เมษายน**
 12 เมษายน: เคจิ ฟูจิวาระ นักพากย์ชาวญี่ปุ่น (เมส ฮิวจ์ส ใน แขนกลคนแปรธาตุ, Ladd Russo ใน Baccano, โนฮาร่า ฮิโรชิ ใน ชินจังจอมแก่น, Reno ใน Final Fantasy VII Remake, Leorio Paladiknight ใน ฮันเตอร์ x ฮันเตอร์) เสียชีวิตด้วยโรคมะเร็งขณะอายุ 55 ปี

**อ้างอิง**
หมวดหมู่:อนิเมะตามปี
Eucosma krygeri

Eucosma krygeri เป็นผีเสื้อชนิดหนึ่งที่อยู่ในวงศ์ Tortricidae มีถิ่นกำเนิดในเดนมาร์ก

**อ้างอิง**
หมวดหมู่:Tortricidae
หมวดหมู่:ผีเสื้อ
Eucosma guentheri

Eucosma guentheri เป็นผีเสื้อชนิดหนึ่งที่อยู่ในวงศ์ Tortricidae มีถิ่นกำเนิดในทวีปยุโรปแถบอาร์คติก

**อ้างอิง**
หมวดหมู่:Tortricidae
หมวดหมู่:ผีเสื้อ
Epinotia subsequana

Epinotia laterana เป็นผีเสื้อชนิดหนึ่งที่อยู่ในวงศ์ Tortricidae
มีถิ่นกำเนิดในยุโรป

**อ้างอิง**
หมวดหมู่:Tortricidae
หมวดหมู่:ผีเสื้อ
Epinotia nigricana

Epinotia nigricana เป็นผีเสื้อชนิดหนึ่งที่อยู่ในวงศ์ Tortricidae มีถิ่นกำเนิดในยุโรป

**อ้างอิง**
หมวดหมู่:Tortricidae
หมวดหมู่:ผีเสื้อ
Epiblema simploniana

Epiblema simploniana เป็นผีเสื้อชนิดหนึ่งที่อยู่ในวงศ์ Tortricidae มีถิ่นกำเนิดในยุโรปและอเมริกาตะวันตกเฉียงเหนือ

**อ้างอิง**
หมวดหมู่:Tortricidae
หมวดหมู่:ผีเสื้อ
Epiblema costipunctana

Epiblema costipunctana เป็นผีเสื้อชนิดหนึ่งที่อยู่ในวงศ์ Tortricidae มีถิ่นกำเนิดในยุโรป

**อ้างอิง**
หมวดหมู่:Tortricidae
หมวดหมู่:ผีเสื้อ
Epiblema cnicicolana

Epiblema cnicicolana เป็นผีเสื้อชนิดหนึ่งที่อยู่ในวงศ์ Tortricidae มีถิ่นกำเนิดในยุโรปตะวันตก

**อ้างอิง**
หมวดหมู่:Tortricidae
หมวดหมู่:ผีเสื้อ
แม่แบบ:PMC/doc

== การใช้งาน**
แม่แบบนี้ให้การเชื่อมโยงไปยัง PubMed Central ซึ่งเป็นฐานข้อมูลดิจิทัลเสรีของบทความทางวิทยาศาสตร์ฉบับเต็ม ในสาขาชีวการแพทย์และวิทยาศาสตร์ชีวภาพ
ใช้พารามิเตอร์เดียวของหมายเลขบทความ PMC :
เช่นระบุ : 137841
ให้ผลเป็น : 137841

**Cite journal มาร์กอัป**
อีกวิธีหนึ่งคือใช้เครื่องมือเติมแม่แบบวิกิพีเดียของผู้ใช้ Diberri ที่ https://citation-template-filling.toolforge.org/cgi-bin/index.cgi สามารถสร้างมาร์กอัป cite journal ที่ได้รับการกรอกข้อมูลโดยใช้หมายเลขบทความ PMC 
__NOEDITSECTION__
Endothenia ustulana

Endothenia ustulana เป็นผีเสื้อชนิดหนึ่งที่อยู่ในวงศ์ Tortricidae
มีถิ่นกำเนิดในยุโรป

**อ้างอิง**
หมวดหมู่:Tortricidae
หมวดหมู่:ผีเสื้อ
Endothenia sororiana

Endothenia sororiana เป็นผีเสื้อชนิดหนึ่งที่อยู่ในวงศ์ Tortricidae
ชื่อพ้อง:-  Penthina sororiana Herrich-Schaffer, 1850 (= basionym)

**อ้างอิง**
หมวดหมู่:Tortricidae
หมวดหมู่:ผีเสื้อ
Kauffmania

Kauffmania เป็นสกุลเดี่ยวของเห็ดราที่อยู่ในวงศ์ Psathyrellaceae มีสมาชิกเพียงสปีชีส์เดียวคือ Kauffmania larga
สายพันธุ์นี้ได้รับการอธิบายโดย Örstadius และ E. Larss ในปี ค.ศ. 2015

**อ้างอิง**
หมวดหมู่:เห็ดรา
วัดปลูกศรัทธา

วัดปลูกศรัทธา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงลาดกระบัง เขตลาดกระบัง กรุงเทพมหานคร วัดมีเนื้อที่ 18 ไร่ 2 งาน 63 ตารางวา มีที่ธรณีสงฆ์จำนวน 1 แปลง เนื้อที่ 22 ไร่ 2 งาน 62 ตารางวา
วัดปลูกศรัทธาสร้างขึ้นเมื่อ พ.ศ. 2388 โดยมีนายไสวและชาวจีนชื่อว่า นายโป ได้ดำเนินการสร้างวัด เนื่องจากวัดตั้งอยู่ปากคลองสี่ ชาวบ้านจึงนิยมเรียกว่า วัดที่สี่ ต่อมาได้เปลี่ยนมาเป็น "วัดปลูกศรัทธา" ซึ่งเรียกขานชื่อนี้มาจนปัจจุบัน วัดได้รับพระราชทานวิสุงคามสีมาเมื่อ พ.ศ. 2399 ได้รับพระราชทานวิสุงคามสีมาครั้งหลังเมื่อวันที่ 21 มกราคม พ.ศ. 2554 
อาคารเสนาสนะ ได้แก่ อุโบสถหลังเก่ากว้าง 11 เมตร ยาว 16 เมตร บูรณะเมื่อ พ.ศ. 2509 เป็นอาคารทรงไทยมีช่อฟ้าใบระกา ภายในประดิษฐานพระประธาน เป็นพระพุทธรูปปางประทานพร หน้าตักกว้าง 3 ศอก อุโบสถหลังใหม่ทรงจัตุรมุข กุฏิจำนวน 6 หลัง สร้างด้วยไม้สักและเป็นตึกแถว หอสวดมนต์ ศาลาการเปรียญมีช่อฟ้าใบระกา ปูชนียวัตถุ ได้แก่ พระพุทธรูปปางลีลาหน้าศาลาการเปรียญ พระพุทธชินราชจำลอง พระบรมสารีริกธาตุ และพระพุทธเจ้า 5 องค์

**รายนามเจ้าอาวาส**
 พระอธิการพุ่ม- พระอธิการฉ่ำ อนาทโร- พระครูพิศาลฐาปนกิจ- พระครูปลัดสุวัฒนวิสุทธิคุณ

**อ้างอิง**
ปลูกศรัทธา
วัดพรหมสุวรรณสามัคคี

วัดพรหมสุวรรณสามัคคี  เป็นวัดราษฎร์สังกัดคณะสงฆ์มหานิกาย ตั้งอยู่ในแขวงบางไผ่ เขตบางแค กรุงเทพมหานคร
วัดพรหมสุวรรณสามัคคีสร้างขึ้นเมื่อปี พ.ศ. 2516 โดยพระครูพรหมสรโกศล และผู้ทีจิตศรัทธาริ่เริ่มสร้างวัด คือ พ่อเติมและแม่จ่าง พรมจีน ถวายที่ดินร่วมกับ นางสุภาพ จีนสมุทร นางสมพร กับน้อย และนางสาวอรุณ จีนสมุทร ต่อมาเมื่อ พ.ศ. 2519 นายพรหม สุวรรณคดี ได้นิมนต์พระครูพรหมสรโกศล มาเป็นประธาน ได้รับอนุญาตสร้างวัดเมื่อวันที่ 22 มิถุนายน พ.ศ. 2519 กระทรวงศึกษาธิการประกาศเป็นวัดที่ถูกต้องตามกฎหมายเมื่อวันที่ 27 สิงหาคม พ.ศ. 2517 ชื่อของวัดนั้นได้ใช้นามสกุลผู้ถวายที่ดิน คือพรหม จากพรมจีน คำว่า สุวรรณ จากซิ้วสุวรรณ ผู้เป็นบิดา มารดา ของนางสุภาพ จีนสมุทร นางสมพร กับน้อย ผู้รับมรดกเป็นที่ดินจากบิดาซึ่งได้ถวายเป็นที่ก่อสร้างวัด และคำว่า สามัคคี หมายถึงการพร้อมเพรียงร่วมแรงร่วมใจ ในการสร้างวัดนี้ วัดได้รับพระราชทานวิสุงคามสีมาเมื่อวันที่ 15 พฤศจิกายน พ.ศ. 2519
อาคารเสนาสนะ ได้แก่ อุโบสถกว้าง 7 เมตร ยาว 18 เมตร สร้างเมื่อ พ.ศ. 2520 ภายในประดิษฐานพระประธานนามว่า พระพุทธเทพศรีสุขติโลกนาถ หน้าตักกว้าง 59 นิ้ว และมีภาพจิตรกรรมฝาผนัง มีกำแพงแก้วโดยรอบ กุฏิสงฆ์จำนวน 5 หลัง หอสวดมนต์กว้าง 12 เมตร ยาว 16 เมตร สร้างเมื่อ พ.ศ. 2524 พื้นปูหินอ่อน ศาลาการเปรียญกว้าง 12 เมตร ยาว 18 เมตร สร้างเมื่อ พ.ศ. 2519 วิหารพระสามสมัย อาคารเรียนพระปริยัติธรรม ศาลาพลับพลาอนุสรณ์ หอระฆัง ศาลาบำเพ็ญกุศล ฌาปนสถาน

**รายนามเจ้าอาวาส**
 พระครูพรหมสรโกศล (กุศล มหาวีโร)- พระมหาทีฆทีศน์ ธีรภทฺโท ป.ธ.7

**อ้างอิง**
พรหมสุวรรณสามัคคี
แมตต์ เจรัลด์

แมตทิว เจรัลด์ (Matthew Gerald) เป็นนักแสดงและนักเขียนบทชาวอเมริกัน เจรัลด์เกิดที่ไมแอมี รัฐฟลอริดา จบการศึกษาจากมหาวิทยาลัยเพนซิลเวเนีย เขาเป็นที่รู้จักกันดีจากการรับบท เมลวิน พอตเตอร์ ในเรื่อง แดร์เดวิล ของเน็ตฟลิกซ์, รับบท สิบโทไลล์ เวนฟลีต  ในเรื่อง อวตาร ภาพยนตร์ไซไฟของ เจมส์ คาเมรอน และ Ray Speltzer นักล่าที่เข้าใจยากในเรื่อง Dexter ของโชว์ไทม์

**ผลงาน**

**ภาพยนตร์**

**อ้างอิง**
หมวดหมู่:นักแสดงอเมริกัน
หมวดหมู่:บุคคลที่เกิดในปี พ.ศ. 2513
หมวดหมู่:จักรวาลภาพยนตร์มาร์เวล
หมวดหมู่:บุคคลจากไมแอมี
หมวดหมู่:ศิษย์เก่าจากมหาวิทยาลัยเพนซิลเวเนีย
นิโคไล นิโคลาแอฟ

นิโคไล นิโคลาแอฟ (Nikolai Nikolaeff; เกิด 26 ธันวาคม พ.ศ. 2524) เป็นนักแสดงชาวออสเตรเลียที่เป็นที่รู้จักกันดีที่สุดจากการรับบทในซีรีส์โทรทัศน์เรื่องSea Patrol, พาวเวอร์เรนเจอร์ จังเกิลฟิวรี และ แดร์เดวิล
นิโคลาแอฟเกิดในเมลเบิร์น มีเชื้อสายรัสเซียและยูเครน  เขาเริ่มการแสดงเมื่ออายุสิบสองปีและเข้าเรียนในโรงละครเยาววิกตอเรีย เขาเข้าเรียนที่โรงเรียน Caulfield Grammar และเมื่ออายุสิบหกปี นิโคลาแอฟได้รับบทนำในเรื่อง Crash Zone ซึ่งนำไปสู่บทบาทอื่น ๆ ในซีรีส์โทรทัศน์สำหรับเด็ก เขาสำเร็จการศึกษาด้านศิลปะที่ มหาวิทยาลัยโมนาชในคอลฟิลด์

**อ้างอิง**
หมวดหมู่:นักแสดงออสเตรเลีย
หมวดหมู่:บุคคลที่เกิดในปี พ.ศ. 2524
หมวดหมู่:ชาวออสเตรเลียเชื้อสายรัสเซีย
หมวดหมู่:ชาวออสเตรเลียเชื้อสายยูเครน
หมวดหมู่:จักรวาลภาพยนตร์มาร์เวล
วัดศาลาแดง (กรุงเทพมหานคร)

วัดศาลาแดง เป็นวัดราษฎร์สังกัดคณะสงฆ์มหานิกาย ตั้งอยู่ในแขวงบางไผ่ เขตบางแค กรุงเทพมหานคร

**ประวัติ**
วัดศาลาแดงเป็นวัดโบราณ ที่เดิมเป็นป่า การคมนาคมไม่สะดวก ต้องอาศัยการเดินทางด้วยเท้าเป็นส่วนใหญ่ ในช่วงแรกก่อนตั้งวัด การเดินทางไปยังจุดต่าง ๆ มีศาลาพักร้อนหลังหนึ่งมุงด้วยกระเบื้องมอญสีแดง เมื่อมีการสร้างวัดจึงถือเอาลักษณะของศาลาพักร้อน ที่มีหลังคาเป็นสีแดง เรียกว่า "วัดศาลาแดง" เดิมวัดมีเนื้อที่ 9 ไร่ 2 งาน 18 ตารางวา โดยได้รับการถวายที่ดินจาก นายยิ่ง นางเหม รอดทอง ซึ่งเป็นเจ้าของโฉนดที่ดิน ในขณะนั้นได้ทำการถวายให้เป็นที่ก่อตั้งวัดเมื่อประมาณปี พ.ศ. 2419 และได้รับพระราชทานวิสุงคามสีมา เมื่อปี พ.ศ. 2454
ปัจจุบันมีการซื้อที่ดินบริเวณโดยรอบเพิ่มเติม ตั้งแต่ในสมัยพระครูวิหารกิจจารักษ์ (ผล เกสโร) พ.ศ. 2514 ซื้อทางทิศเหนือของวัดจำนวน 1 ไร่ ให้ขยายเป็นที่ตั้งอาคารเรียน ชั้นประถมปีที่ 5 ถึง 7 ของโรงเรียนวัดศาลาแดง ต่อมาปี พ.ศ. 2522 ได้ย้ายโรงเรียนมาอยู่ทางด้านทิศใต้ของวัด โดยได้ซื้อที่ดินของ นายจันทร์ นางทองรัก พลอยแก้ว จำนวนประมาณ 3 ไร่ มอบให้เป็นที่ตั้งโรงเรียนวัดศาลาแดง ในภายหลัง สมัยพระครูสุนทรพัฒนโกศล เป็นเจ้าอาวาส เมื่อปี พ.ศ. 2529 เป็นต้นมา ได้ซื้อที่ดินรอบบริเวณวัดเพิ่มขึ้นโดยลำดับ จนมีเนื้อที่รวมได้ 13 ไร่ 3 งาน 79 ตารางวา 

**อาคารเสนาสนะและปูชนียวัตถุ**
อุโบสถกว้าง 8 เมตร ยาว 21 เมตร หลังคา 2 ชั้น แบบโบราณ มีกำแพงแก้วล้อมรอบ ภายในประดิษฐานพระประธานนามว่า หลวงพ่อใหญ่ หล่อเมื่อ พ.ศ. 2458 กุฏิสงฆ์แบบแถวเดียวจำนวน 30 ห้อง ยังมีทรงไทยเป็นหลัง ๆ จำนวน 4 หลัง หอสวดมนต์ 2 ชั้น ศาลาการเปรียญมีช่อฟ้าใบระกา สร้างติดต่อกัน 3 หลังโปร่ง ปูชนียวัตถุ ได้แก่ พระพุทธรูปปางลีลาหน้าศาลาการเปรียญ พระพุทธชินราชจำลอง พระบรมสารีริกธาตุ และพระพุทธเจ้า 5 องค์ มณฑปประดิษฐานพระพุทธบาทจำลองสร้างเมื่อ พ.ศ. 2503 และพระบรมสารีริกธาตุบรรจุเมื่อ พ.ศ. 2530 ปูชนียวัตถุอื่น ๆ ได้แก่ รูปเหมือนหลวงพ่อแช่ม วัดฉลอง จังหวัดภูเก็ต รูปเหมือนสมเด็จพระพุฒาจารย์ (โต พฺรหฺมรํสี) และรูปเหมือนหลวงพ่อผล เกสโร (อดีตเจ้าอาวาส)

**กิจกรรมประเพณี**
ทางวัดมีงานสักการะบูชาปิดทองหลวงพ่อใหญ่เป็นประจำทุกปี ตรงกับวันขึ้น 4 ค่ำ เดือน 3 ถึง ขึ้น 8 ค่ำ เดือน 3

**อ้างอิง**

**แหล่งข้อมูลอื่น**
ศาลาแดง
วัดน้อยสุวรรณาราม

วัดน้อยสุวรรณาราม เป็นวัดราษฎร์สังกัดคณะสงฆ์มหานิกาย ตั้งอยู่ในตำบลแพรกษาใหม่ อำเภอเมืองสมุทรปราการ จังหวัดสมุทรปราการ ที่ดินที่ตั้งวัดมีเนื้อที่ 14 ไร่ 1 งาน 54 ตารางวา  
วัดน้อยสุวรรณารามได้รับอนุญาตให้สร้างวัดขึ้นเมื่อวันที่ 25 มกราคม พ.ศ. 2515 โดยมีนางน้อย สายพานทอง เป็นผู้ถวายที่ดินและดำเนินการสร้างวัด ได้ประกาศเป็นวัดเมื่อวันที่ 27 กุมภาพันธ์ พ.ศ. 2516 ได้ตั้งวัดตามชื่อผู้ถวายที่ดินว่า "วัดน้อยสุวรรณาราม" ได้พระราชทานวิสุงคามสีมา เมื่อวันที่ 15 พฤษภาคม พ.ศ. 2518 เขตวิสุงคามสีมา กว้าง 40 เมตร ยาว 80 เมตร ด้านการศึกษา ทางวัดได้เปิดสอนพระปริยัติธรรมแผนกธรรม ตั้งแต่ ปี พ.ศ. 2514 และแผนกบาลี ในปี พ.ศ. 2548
อาคารเสนาสนะประกอบด้วย อุโบสถกว้าง 6.50 เมตร ยาว 26.50 เมตร สร้างเมื่อ พ.ศ. 2517 ศาลาการเปรียญกว้าง 8.50 เมตร ยาว 48.50 เมตร สร้างเมื่อ พ.ศ. 2531 เป็นอาคารทรงไทยสองชั้น กุฏิสงฆ์จำนวน 13 หลัง ซึ่งเป็นอาคารครึ่งตึกครึ่งไม้ 9 หลัง และอาคารคอนกรีตเสริมเหล็ก 4 หลัง วิหาร กว้าง 10.27 เมตร ยาว 19.11 เมตร ศาลาบำเพ็ญกุศลจำนวน 3 หลัง และหอระฆัง 1 หลัง

**อ้างอิง**
น้อยสุวรรณาราม
รายชื่อผู้เข้าแข่งขันพรอดิวซ์ 101 (ฤดูกาล 2)

พรอดิวซ์ 101 ฤดูกาล 2 (Produce 101 Season 2) เป็นรายการโทรทัศน์เรียลลิตีโชว์ของเกาหลีใต้

**ผู้เข้าแข่งขัน**
ก่อนที่จะออกอากาศตอนแรกในวันที่ 7 เมษายน พ.ศ. 2560 มีการเปิดเผยว่า เด็กฝึกสามคนได้ออกจากรายการ ได้แก่ ฮัน จง-ยอน (มารูเอนเตอร์เทนเมนต์) ออกจากรายการหลังจากเรื่องอื้อฉาวจากการกลั่นแกล้ง ในขณะที่เด็กฝึก คิม ชี-ฮยอน (ชุนเอนเตอร์เทนเมนต์) และ นัมยุน-ซอง (ไอวันเอนเตอร์เทนเมนต์) ออกเนื่องจากเหตุผลด้านสุขภาพ 
หลังจากออกอากาศตอนที่ 5 ฮา มิน-โฮ (เดอะไวบ์เลเบล) ก็ออกจากรายการหลังจากถูกกล่าวหาว่าล่วงละเมิดทางเพศ 
หลังจากออกอากาศตอนที่ 6 เด็กฝึก คิม แท-มิน (ฮันอารึมคอมปานี) ก็ออกจากรายการเนื่องจากอาการป่วยในลำไส้เฉียบพลัน 
ชื่อภาษาอังกฤษอ้างอิงจากเว็บไซต์อย่างเป็นทางการ 
อายุแสดงตามระบบอายุของเกาหลี
คำอธิบาย

**อ้างอิง**

**แหล่งข้อมูลอื่น**
หมวดหมู่:พรอดิวซ์ 101
วัดโพธิยาราม (จังหวัดสมุทรปราการ)

วัดโพธิยาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท้ายบ้าน อำเภอเมืองสมุทรปราการ จังหวัดสมุทรปราการ วัดอยู่ไม่ไกลจากฟาร์มจระเข้และสวนสัตว์สมุทรปราการ ปัจจุบันพระครูโพธิสมุทรคุณ (เด่น) เป็นเจ้าอาวาส
วัดโพธิยาราม หรือ วัดทองคง ได้รับอนุญาตให้สร้างขึ้นเมื่อวันที่ 22 พฤศจิกายน พ.ศ. 2511 โดยมีนายสิน ทองคง เป็นผู้ดำเนินการสร้างและบริจาคที่ดินร่วมกับหลวงสุขเวชวรกิจ (จรูญ ทองคง) นางบำราศโรคาพาฬห์ (ถมยา) กระทรวงศึกษาธิการได้ประกาศตั้งเป็นวัดเมื่อวันที่ 28 มกราคม พ.ศ. 2513 ที่ได้นามอย่างนั้นเพราะวัดตั้งอยู่ใกล้โค้งโพธิ์ วัดได้รับพระราชทานวิสุงคามสีมาเมื่อวันที่ 8 พฤศจิกายน พ.ศ. 2514 เขตวิสุงคามสีมากว้าง 40 เมตร ยาว 80 เมตรได้ผูกพัทธสีมาเมื่อเดือนกุมภาพันธ์ พ.ศ. 2518 ด้านการศึกษาทางวัดได้เปิดสอนพระปริยัติธรรมเริ่มมาตั้งแต่ พ.ศ. 2508

**อ้างอิง**
โพธิยาราม
วัดประชารังสรรค์ (จังหวัดนนทบุรี)

วัดประชารังสรรค์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองอ้อมนนท์ ในหมู่ที่ 10 บ้านวัดประชารังสรรค์ ตำบลบางกร่าง อำเภอเมืองนนทบุรี จังหวัดนนทบุรี
วัดประชารังสรรค์เดิมมีชื่อว่า วัดหญ้าไทร เนื่องจากพื้นที่บริเวณรอบวัดเดิมเป็นทุ่งนา จากนั้นได้ขุดแปลงนามาเป็นสวน สร้างขึ้นเมื่อ พ.ศ. 2404 ไม่ทราบนามและประวัติผู้สร้าง นานวันเข้าวัดมีสภาพทรุดโทรม ชาวบ้านจึงช่วยกันบูรณะแล้วเปลี่ยนชื่อเป็น "วัดประชารังสรรค์" เมื่อวันที่ 17 มกราคม พ.ศ. 2499 วัดได้รับพระราชทานวิสุงคามสีมาครั้งหลังเมื่อวันที่ 15 มกราคม พ.ศ. 2513 และได้ประกอบพิธีผูกพัทธสีมาเมื่อ พ.ศ. 2520
อาคารเสนาสนะได้แก่ อุโบสถ สร้างเมื่อ พ.ศ. 2520 แทนหลังเดิมที่ชำรุด ศาลาการเปรียญ สร้างเมื่อ พ.ศ. 2495 เป็นอาคารไม้ กุฏิสงฆ์ ส่วนมากเป็นอาคารไม้ชั้นเดียว ส่วนปูชนียวัตถุ มีพระประธานประจำอุโบสถ นามว่า หลวงพ่อหิน หน้าตักกว้าง 1 เมตร 67 เซนติเมตร
โบราณสถานสำคัญภายในวัดได้แก่ ตึกแดง เป็นอาคารตึก 3 ชั้น ทรงยุโรป มีจำนวนหลายสิบห้อง สร้างขึ้นจากอิฐมอญสีแดงที่เรียกอิฐ บ.บ.ท. (อิฐบางบัวทอง) มีบันไดขึ้นอยู่ทางด้านหน้าตึกและยังมีสภาพสมบูรณ์ดี ได้ใช้เป็นกุฏิพระภิกษุสามเณรของวัดสืบเนื่องมาจนถึงปัจจุบัน

**อ้างอิง**
ประชารังสรรค์
หมวดหมู่:โบราณสถานในจังหวัดนนทบุรี
วัดบางพูดใน

วัดบางพูดใน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 3 ตำบลปากเกร็ด อำเภอปากเกร็ด จังหวัดนนทบุรี
วัดบางพูดใน เดิมมีชื่อว่า วัดสานทอง สร้างโดยชาวมอญเมื่อ พ.ศ. 2369 ในสมัยพระบาทสมเด็จพระนั่งเกล้าเจ้าอยู่หัว ต่อมาเปลี่ยนชื่อมาเป็น "วัดบางพูดใน" เนื่องจากตั้งอยู่ติดกับคลองบางพูดและเพื่อมิให้เกิดความสับสนกับวัดบางพูดนอกซึ่งตั้งอยู่ต้นคลองด้านนอก
อาคารเสนาสนะได้แก่ อุโบสถ สร้างเมื่อ พ.ศ. 2369 มี 1 ประตู และหน้าต่างด้านซ้าย 4 บาน ด้านขวา 4 บาน ภายในประดิษฐานพระประธาน เป็นพระพุทธรูปปางมารวิชัย สร้างเมื่อ พ.ศ. 2491 ศาลาการเปรียญ สร้างเมื่อ พ.ศ. 2535 เป็นอาคารคอนกรีตเสริมเหล็กทรงไทย 2 ชั้น ภายในมีพระประธานเป็นพระพุทธรูปปางมารวิชัย สร้างเมื่อ พ.ศ. 2535 หอสวดมนต์ สร้างเมื่อ พ.ศ. 2500 กุฏิสงฆ์ เป็นอาคารไม้และอาคารคอนกรีตเสริมเหล็ก วิหาร สร้างเมื่อ พ.ศ. 2506 เป็นอาคารคอนกรีตเสริมเหล็ก ศาลาอเนกประสงค์ สร้างเมื่อ พ.ศ. 2538 และศาลาบำเพ็ญกุศล สร้างด้วยคอนกรีตเสริมเหล็ก ด้านหลังมีวิหารพระใหญ่และพระพุทธรูปเรียงรายอยู่ซ้ายขวาขององค์พระประธาน ภายในวัดมีศาลาวิหารของพระเกจิอาจารย์มากมาย เช่น วิหารพระครูนนทศิลวัตร (หลวงพ่อเป้า ทีปโก) พระเกจิชื่อดังและเจ้าอาวาสระหว่าง พ.ศ. 2479–2523 นอกจากนั้นยังมีเจดีย์ทรงเครื่องย่อมุมไม้สิบสอง มณฑปพระพุทธบาทจำลอง หอระฆัง และห้องพิพิธภัณฑ์ที่รวบรวมมรดกของวัดตั้งแต่สร้างวัดเป็นต้นมา

**อ้างอิง**
บางพูดใน
บางพูดใน
บ
หมวดหมู่:วัดในคริสต์ศตวรรษที่ 19
บ
วัดเกษตรพันธาราม

วัดเกษตรพันธาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแคราย อำเภอกระทุ่มแบน จังหวัดสมุทรสาคร ที่ดินตั้งวัดมีเนื้อที่ 6 ไร่ 3 งาน
วัดเกษตรพันธาราม เดิมเป็นสำนักสงฆ์ ชื่อว่า สำนักสงฆ์เกษตรชยาราม โดยมี นายดินและนางเชิญ เกิดนา สร้างที่พักสงฆ์ขึ้นมาในพื้นที่ของตนและได้ร่วมกับชาวบ้านช่วยกันสร้างกุฏิ และได้นิมนต์พระสงฆ์มาจำพรรษา ต่อมาได้ขอตั้งเป็นวัดได้นามว่า "วัดเกษตรพันธาราม" ตั้งเมื่อวันที่ 30 ตุลาคม พ.ศ. 2543 ชื่อวัดตั้งขึ้นเพื่อเป็นเกียรติแก่ตระกูลหมื่นชาติเกษตรพันธ์ นอกจากนั้นวัดยังโรงเรียนพระปริยัติธรรมแผนกธรรมที่เปิดสอนเมื่อ พ.ศ. 2537 วัดได้รับพระราชทานวิสุงคามสีมาเมื่อวันที่ 11 เมษายน พ.ศ. 2562
อาคารเสนาสนะประกอบด้วย อุโบสถซึ่งภาพยในมีพระประธานมีพระนามว่า หลวงพ่อโพธิ์ พร้อมพระโมคคัลลานะและพระสารีบุตร หอสวดมนต์ กว้าง 4 เมตร ยาว 8 เมตร สร้างเมื่อ พ.ศ. 2518 เป็นอาคารไม้ กุฏิสงฆ์จำนวน 1 หลัง เป็นอาคารครึ่งตึกครึ่งไม้ ศาลาอเนกประสงค์กว้าง 16 เมตร ยาว 24 เมตร สร้างเมื่อ พ.ศ. 2538 เป็นอาคารคอนกรีตเสริมเหล็ก ศาลาบำเพ็ญกุศลจำนวน 1 หลัง สร้างด้วยคอนกรีตเสริมเหล็ก

**อ้างอิง**
เกษตรพันธาราม
เอมี รุตเบิร์ก

เอมี ลอเรน รุธ รุตเบิร์ก (Amy Lauren Ruth Rutberg; เกิด 11 พฤศจิกายน พ.ศ. 2524) เป็นนักแสดงหญิงชาวอเมริกัน เธอเป็นที่รู้จักจากการรับบท มาร์ซี สตาฮ์ล ในเรื่อง แดร์เดวิล

**ชีวิตในวัยเด็ก**
รุตเบิร์กเกิดในลอสแอนเจลิส เริ่มมีความสนใจในการแสดงตั้งแต่อายุยังน้อยหลังจากดูเรื่อง ปีเตอร์ แพน และเธอเคย "กรีดร้อง... เพราะเธอมั่นใจว่าปีเตอร์จะกลับมารับเธอเพื่อบินพาไปเนเวอร์แลนด์" เธอย้ายไปเรียนที่มหาวิทยาลัยแคลิฟอร์เนีย ลอสแอนเจลิส ลอสแอนเจลิส ซึ่งเธอยังคงเรียนวิชาอื่น ๆ เช่น กฎหมาย ก่อนอายุสิบเจ็ดปีเธอได้รับหน้าที่เป็นตัวแทนและเริ่มสนใจการแสดง 

**อ้างอิง**
หมวดหมู่:นักแสดงอเมริกัน
หมวดหมู่:บุคคลที่เกิดในปี พ.ศ. 2524
หมวดหมู่:จักรวาลภาพยนตร์มาร์เวล
สก็อตต์ เกล็นน์

ธีโอดอร์ สก็อตต์ เกล็นน์ (Theodore Scott Glenn; เกิด 26 มกราคม ค.ศ. 1939) เป็นนักแสดงชาวอเมริกัน บทบาทของเขา ได้แก่ เวส ไฮท์ทาวเวอร์ ในเรื่อง เออร์บานคาวบอย (1980), นักบินอวกาศ Alan Shepard ในเรื่อง วีรบุรุษนักบินอวกาศ (1983), เอมเมตต์ ในเรื่อง สี่ยอดสิงห์แดนทมิฬ (1985), ผู้บัญชาการบาร์ต มันคูโซ ในเรื่อง ล่าตุลาแดง (1990), Jack Crawford ในเรื่อง อำมหิตไม่เงียบ (1991), จอห์น แอดคอกซ์ ในเรื่อง เปลวไฟกับวีรบุรุษ (1991), มองต์โกเมรี วิก ในเรื่อง ไต่เป็นไต่ตาย (2000), โรเจอร์ ในเรื่อง ตำรวจระห่ำ...คดไม่เป็น (2001), เอซรา คราเมอร์ ในเรื่อง ปิดเกมล่าจารชน คนอันตราย (2007), เซอร์เควิน การ์เวอร์ ในเรื่อง The Leftovers (2557–2560) และเป็น สติ๊ก ในเรื่อง แดร์เดวิล (2015–2016) และ เดอะ ดีเฟนเดอร์ส (2017)

**อ้างอิง**
หมวดหมู่:นักแสดงอเมริกัน
หมวดหมู่:บุคคลที่เกิดในปี พ.ศ. 2481
หมวดหมู่:จักรวาลภาพยนตร์มาร์เวล
วัดแม่น้ำ

วัดแม่น้ำ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางขันแตก อำเภอเมืองสมุทรสงคราม จังหวัดสมุทรสงคราม ด้านหน้าจดแม่น้ำแม่กลอง ด้านข้างมีคลองบางนางจีนกลาง
วัดแม่น้ำเป็นวัดโบราณ ไม่ทราบว่าใครเป็นผู้สร้าง สันนิษฐานว่าสร้างขึ้นในสมัยกรุงศรีอยุธยา ข้อมูลของกรมการศาสนาระบุตั้งวัดเมื่อ พ.ศ. 2300 ได้รับพระราชทานวิสุงคามสีมาเมื่อ พ.ศ. 2489 เดิมมีชื่อว่า วัดบางนางจีนนอก มีวัดอยู่ในกลุ่มบางนางจีน 3 วัด หรือเรียกกันว่า "วัดสามจีน" คือ วัดบางนางจีนนอก (วัดแม่น้ำ), วัดบางนางจีนกลาง (วัดกลาง) และวัดบางนางจีนใน (วัดวชิรคาม) แต่เดิมคงเป็นวัดใหญ่ที่เจริญรุ่งเรืองวัดหนึ่ง มีกุฏิสงฆ์มากหลัง แบ่งออกเป็นคณะเหนือและคณะใต้ สำหรับคณะใต้สันนิษฐานว่าคงจะเป็นวัดบางนางจีนกลาง เพราะมีที่ธรณีสงฆ์ติดต่อกันระหว่างวัดแม่น้ำกับวัดกลาง
วิหารก่ออิฐถือปูนรูปสี่เหลี่ยมผืนผ้าหันหน้าไปทางทิศตะวันออก หลังคาเครื่องไม้มุงกระเบื้องดินเผา ด้านหน้ามีพาไลยื่นออกมา ไม่มีช่อฟ้าใบระกา หน้าบันปูนปั้นลวดลายพันธ์พฤกษาประดับเครื่องถ้วยลายคราม ลักษณะรูปแบบศิลปกรรมสมัยกรุงศรีอยุธยาตอนปลายถึงกรุงรัตนโกสินทร์ตอนต้น วิหารได้รับการซ่อมแซมใหม่โดยเปลี่ยนจากกระเบื้องมุงหลังคาเป็นมุงสังกะสี ด้านนอกมีกำแพงแก้วล้อมรอบ เจดีย์มุมพระวิหาร เป็นเจดีย์ย่อมุมไม้สิบสองก่ออิฐถือปูน ฐานเจดีย์เป็นฐานเขียงรูปสี่เหลี่ยมรองรับฐานสิงห์ 2 ชั้น องค์ระฆังขนาดเล็กทรงเครื่อง มีบัวรองรับปากระฆังส่วนยอดชำรุดมีการซ่อมแซมใหม่ วัดมีพระพุทธรูปสำคัญ 6 องค์ ในจำนวนนี้ 5 องค์เป็นโลหะขนาดใหญ่แบบศิลปะสุโขทัย

**อ้างอิง**
แม่น้ำ
หมวดหมู่:โบราณสถานในจังหวัดสมุทรสงคราม
โรซาริโอ ดอว์สัน

โรซาริโอ อิซาเบล ดอว์สัน (Rosario Isabel Dawson; เกิด 9 พฤษภาคม พ.ศ. 2522) เป็นนักแสดงชาวอเมริกัน, นักพากย์เสียง, โปรดิวเซอร์ และนักเคลื่อนไหว เธอเปิดตัวในภาพยนตร์อิสระเรื่อง คิดส์ ปี ค.ศ. 1995 ผลงานภาพยนตร์เรื่องต่อมาของเธอ ได้แก่ ชีวิตนี้ต้องชู้ต (1998), Josie and the Pussycats (2001), เอ็มไอบี หน่วยจารชนพิทักษ์จักรวาล 2 (2002), Rent (2005), เมืองคนตายยาก (2005), เซอร์ แสบ ป่วน (2006), โชเฟอร์บากพญายม (2007), 
เจ็ดหัวใจศรัทธา (2008), ด่วนวินาศหยุดไม่อยู่ (2010) และ Top Five (2014) ดอว์สันยังให้เสียงพากย์สำหรับ ดิสนีย์/มาร์เวล, วอร์เนอร์บราเธอส์/ดีซีคอมิกส์, และช่องนิคคาโลเดียนของไวอาคอมซีบีเอส

**อ้างอิง**
หมวดหมู่:นักแสดงอเมริกัน
หมวดหมู่:บุคคลที่เกิดในปี พ.ศ. 2522
หมวดหมู่:จักรวาลภาพยนตร์มาร์เวล
ฟอนดี เคอร์ติส-ฮอลล์

ฟอนดี เคอร์ติส-ฮอลล์ (Vondie Curtis-Hall; เกิด 30 กันยายน พ.ศ. 2493) เป็นนักแสดง, นักเขียนบท, ผู้กำกับภาพยนตร์ และผู้กำกับรายการโทรทัศน์ชาวอเมริกัน  ในฐานะนักแสดงเขาเป็นที่รู้จักจากการรับบท ดร.เดนนิส แฮนค็อก ในละครทางการแพทย์ของซีบีเอสเรื่อง Chicago Hope ที่สร้างโดย เดวิด อี. เคลลีย์ และเบ็น ยูริช ในซีรีส์โทรทัศน์ของเน็ตฟลิกซ์เรื่อง แดร์เดวิล เขาเขียนบท, กำกับ และแสดง ในภาพยนตร์ลัทธิเรื่อง Gridlock'd

**อ้างอิง**
หมวดหมู่:นักแสดงอเมริกัน
หมวดหมู่:บุคคลที่เกิดในปี พ.ศ. 2493
หมวดหมู่:จักรวาลภาพยนตร์มาร์เวล
เอเดรียน เลน็อกซ์

เอเดรียน เลน็อกซ์ (Adriane Lenox; เกิด 11 กันยายน พ.ศ. 2499) เป็นนักแสดงหญิงชาวอเมริกัน ซึ่งเป็นที่รู้จักกันดีในการแสดงละครบรอดเวย์ในละครเรื่อง ฉันสงสัย ฉันสงสัยเหลือเกิน ทำให้เธอได้รับรางวัลโทนี สาขานักแสดงนำหญิงยอดเยี่ยมจากละคร ในปี พ.ศ. 2548 ต่อมาเธอได้รับการเสนอชื่อชิงรางวัลโทนีอีกครั้งจากเรื่อง โผล่มาหลังเที่ยงคืน ในปี ค.ศ. 2014

**อ้างอิง**
หมวดหมู่:นักแสดงอเมริกัน
หมวดหมู่:บุคคลที่เกิดในปี พ.ศ. 2499
หมวดหมู่:จักรวาลภาพยนตร์มาร์เวล
โทบี เลนนาร์ด มัวร์

โทบี เลนนาร์ด มัวร์ (Toby Leonard Moore; เกิด 28 เมษายน พ.ศ. 2524) เป็นนักแสดงชาวออสเตรเลียซึ่งเป็นที่รู้จักกันดีในบทบาท วิกเตอร์ ในภาพยนตร์เรื่อง จอห์น วิค แรงกว่านรก (2014) รับบท เจมส์ เวสลีย์ ในซีรีส์เน็ตฟลิกซ์เรื่อง แดร์เดวิล (2015) และ Bryan Connerty ในซีรีส์ของโชว์ไทม์เรื่อง บิลเลียนส์ (2016 - ปัจจุบัน)

**อ้างอิง**
หมวดหมู่:นักแสดงออสเตรเลีย
หมวดหมู่:บุคคลที่เกิดในปี พ.ศ. 2524
หมวดหมู่:จักรวาลภาพยนตร์มาร์เวล